pli: Atha kho vāseṭṭho māṇavo bhāradvājaṁ māṇavaṁ āmantesi:


nikaya: snp

layer: root

title_pli: Sutta Nipāta 3.9 Vāseṭṭhasutta

pli: “ayaṁ kho, bho bhāradvāja, samaṇo gotamo sakyaputto sakyakulā pabbajito icchānaṅgale viharati icchānaṅgalavanasaṇḍe;


pli: taṁ kho pana bhavantaṁ gotamaṁ evaṁ kalyāṇo kittisaddo abbhuggato:


pli: ‘itipi …pe… buddho bhagavā’ti.


pli: Āyāma, bho bhāradvāja, yena samaṇo gotamo tenupasaṅkamissāma; upasaṅkamitvā samaṇaṁ gotamaṁ etamatthaṁ pucchissāma.


pli: Yathā no samaṇo gotamo byākarissati tathā naṁ dhāressāmā”ti.


pli: “Evaṁ, bho”ti kho bhāradvājo māṇavo vāseṭṭhassa māṇavassa paccassosi.


pli: Atha kho vāseṭṭhabhāradvājā māṇavā yena bhagavā tenupasaṅkamiṁsu; upasaṅkamitvā bhagavatā saddhiṁ sammodiṁsu.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdiṁsu.


pli: Ekamantaṁ nisinno kho vāseṭṭho māṇavo bhagavantaṁ gāthāhi ajjhabhāsi:


pli: “Anuññātapaṭiññātā,


pli: tevijjā mayamasmubho;


pli: Ahaṁ pokkharasātissa,


pli: tārukkhassāyaṁ māṇavo.


pli: Tevijjānaṁ yadakkhātaṁ,


pli: Tatra kevalinosmase;


pli: Padakasma veyyākaraṇā,


pli: Jappe ācariyasādisā.


pli: Tesaṁ no jātivādasmiṁ,


pli: vivādo atthi gotama;


pli: Jātiyā brāhmaṇo hoti,


pli: bhāradvājo iti bhāsati;


pli: Ahañca kammunā brūmi,


pli: evaṁ jānāhi cakkhuma.


pli: Te na sakkoma saññāpetuṁ,


pli: aññamaññaṁ mayaṁ ubho;


pli: Bhavantaṁ puṭṭhumāgamhā,


pli: sambuddhaṁ iti vissutaṁ.


pli: Candaṁ yathā khayātītaṁ,


pli: pecca pañjalikā janā;


pli: Vandamānā namassanti,


pli: evaṁ lokasmi gotamaṁ.


pli: Cakkhuṁ loke samuppannaṁ,


pli: mayaṁ pucchāma gotamaṁ;


pli: udāhu bhavati kammunā;


pli: Ajānataṁ no pabrūhi,


pli: yathā jānemu brāhmaṇaṁ”.


pli: “Tesaṁ vo ahaṁ byakkhissaṁ,


pli: (vāseṭṭhāti bhagavā)


pli: Anupubbaṁ yathātathaṁ;


pli: Jātivibhaṅgaṁ pāṇānaṁ,


pli: Aññamaññā hi jātiyo.


pli: Tiṇarukkhepi jānātha,


pli: na cāpi paṭijānare;


pli: Liṅgaṁ jātimayaṁ tesaṁ,


pli: aññamaññā hi jātiyo.


pli: Tato kīṭe paṭaṅge ca,


pli: yāva kunthakipillike;


pli: Catuppadepi jānātha,


pli: Khuddake ca mahallake;


pli: Pādūdarepi jānātha,


pli: Urage dīghapiṭṭhike;


pli: Tato macchepi jānātha,


pli: Odake vārigocare;


pli: Tato pakkhīpi jānātha,


pli: Pattayāne vihaṅgame;


pli: Yathā etāsu jātīsu,


pli: Liṅgaṁ jātimayaṁ puthu;


pli: Evaṁ natthi manussesu,


pli: Liṅgaṁ jātimayaṁ puthu.


pli: Na kesehi na sīsena,


pli: Na kaṇṇehi na akkhibhi;


pli: Na mukhena na nāsāya,


pli: Na oṭṭhehi bhamūhi vā.


pli: Na gīvāya na aṁsehi,


pli: Na udarena na piṭṭhiyā;


pli: Na soṇiyā na urasā,


pli: Na sambādhe na methune.


pli: Na hatthehi na pādehi,


pli: Nāṅgulīhi nakhehi vā;


pli: Na jaṅghāhi na ūrūhi,


pli: Na vaṇṇena sarena vā;


pli: Liṅgaṁ jātimayaṁ neva,


pli: Yathā aññāsu jātisu.


pli: Paccattañca sarīresu,


pli: Manussesvetaṁ na vijjati;


pli: Vokārañca manussesu,


pli: Samaññāya pavuccati.


pli: Yo hi koci manussesu,


pli: Gorakkhaṁ upajīvati;


pli: Evaṁ vāseṭṭha jānāhi,


pli: Kassako so na brāhmaṇo.


pli: Puthusippena jīvati;


pli: Sippiko so na brāhmaṇo.


pli: Vohāraṁ upajīvati;


pli: Vāṇijo so na brāhmaṇo.


pli: Parapessena jīvati;


pli: Pessiko so na brāhmaṇo.


pli: Adinnaṁ upajīvati;


pli: Coro eso na brāhmaṇo.


pli: Issatthaṁ upajīvati;


pli: Yodhājīvo na brāhmaṇo.


pli: Porohiccena jīvati;


pli: Yājako eso na brāhmaṇo.


pli: Gāmaṁ raṭṭhañca bhuñjati;


pli: Rājā eso na brāhmaṇo.


pli: Na cāhaṁ brāhmaṇaṁ brūmi,


pli: Yonijaṁ mattisambhavaṁ;


pli: Bhovādi nāma so hoti,


pli: Sace hoti sakiñcano;


pli: Akiñcanaṁ anādānaṁ,


pli: Tamahaṁ brūmi brāhmaṇaṁ.


pli: Sabbasaṁyojanaṁ chetvā,


pli: Yo ve na paritassati;


pli: Saṅgātigaṁ visaṁyuttaṁ,


pli: Chetvā naddhiṁ varattañca,


pli: Sandānaṁ sahanukkamaṁ;


pli: Ukkhittapalighaṁ buddhaṁ,


pli: Akkosaṁ vadhabandhañca,


pli: Aduṭṭho yo titikkhati;


pli: Khantībalaṁ balānīkaṁ,


pli: Akkodhanaṁ vatavantaṁ,


pli: Sīlavantaṁ anussadaṁ;


pli: Dantaṁ antimasārīraṁ,


pli: Vāri pokkharapatteva,


pli: Āraggeriva sāsapo;


pli: Yo na limpati kāmesu,


pli: Yo dukkhassa pajānāti,


pli: Idheva khayamattano;


pli: Pannabhāraṁ visaṁyuttaṁ,


pli: Tamahaṁ brūmi brāhmaṇaṁ.


pli: Gambhīrapaññaṁ medhāviṁ,


pli: Maggāmaggassa kovidaṁ;


pli: Uttamatthamanuppattaṁ,


pli: Asaṁsaṭṭhaṁ gahaṭṭhehi,


pli: Anāgārehi cūbhayaṁ;


pli: Anokasārimappicchaṁ,


pli: Nidhāya daṇḍaṁ bhūtesu,


pli: Tasesu thāvaresu ca;


pli: Yo na hanti na ghāteti,


pli: Aviruddhaṁ viruddhesu,


pli: Attadaṇḍesu nibbutaṁ;


pli: Sādānesu anādānaṁ,


pli: Yassa rāgo ca doso ca,


pli: Māno makkho ca pātito;


pli: Sāsaporiva āraggā,


pli: Akakkasaṁ viññāpaniṁ,


pli: Giraṁ saccamudīraye;


pli: Yāya nābhisaje kañci,


pli: Tamahaṁ brūmi brāhmaṇaṁ.


pli: Yodha dīghaṁ va rassaṁ vā,


pli: Aṇuṁ thūlaṁ subhāsubhaṁ;


pli: Loke adinnaṁ nādiyati,


pli: Āsā yassa na vijjanti,


pli: Asmiṁ loke paramhi ca;


pli: Nirāsāsaṁ visaṁyuttaṁ,


pli: Yassālayā na vijjanti,


pli: Aññāya akathaṅkathī;


pli: Amatogadhamanuppattaṁ,


pli: Yodha puññañca pāpañca,


pli: Ubho saṅgamupaccagā;


pli: Asokaṁ virajaṁ suddhaṁ,


pli: Candaṁva vimalaṁ suddhaṁ,


pli: Vippasannamanāvilaṁ;


pli: Nandībhavaparikkhīṇaṁ,


pli: Yomaṁ palipathaṁ duggaṁ,


pli: Saṁsāraṁ mohamaccagā;


pli: Tiṇṇo pāraṅgato jhāyī,


pli: Anejo akathaṅkathī;


pli: Anupādāya nibbuto,


pli: Tamahaṁ brūmi brāhmaṇaṁ.


pli: Yodha kāme pahantvāna,


pli: Anāgāro paribbaje;


pli: Kāmabhavaparikkhīṇaṁ,


pli: Yodha taṇhaṁ pahantvāna,


pli: Taṇhābhavaparikkhīṇaṁ,


pli: Hitvā mānusakaṁ yogaṁ,


pli: Dibbaṁ yogaṁ upaccagā;


pli: Sabbayogavisaṁyuttaṁ,


pli: Hitvā ratiñca aratiṁ,


pli: Sītibhūtaṁ nirūpadhiṁ;


pli: Sabbalokābhibhuṁ vīraṁ,


pli: Cutiṁ yo vedi sattānaṁ,


pli: Upapattiñca sabbaso;


pli: Asattaṁ sugataṁ buddhaṁ,


pli: Yassa gatiṁ na jānanti,


pli: Devā gandhabbamānusā;


pli: Khīṇāsavaṁ arahantaṁ,


pli: Tamahaṁ brūmi brāhmaṇaṁ.


pli: Yassa pure ca pacchā ca,


pli: Majjhe ca natthi kiñcanaṁ;


pli: Akiñcanaṁ anādānaṁ,


pli: Usabhaṁ pavaraṁ vīraṁ,


pli: Mahesiṁ vijitāvinaṁ;


pli: Anejaṁ nhātakaṁ buddhaṁ,


pli: Pubbenivāsaṁ yo vedi,


pli: Saggāpāyañca passati;


pli: Atho jātikkhayaṁ patto,


pli: Samaññā hesā lokasmiṁ,


pli: Nāmagottaṁ pakappitaṁ;


pli: Sammuccā samudāgataṁ,


pli: Tattha tattha pakappitaṁ.


pli: Dīgharattamanusayitaṁ,


pli: Diṭṭhigatamajānataṁ;


pli: Ajānantā no pabruvanti,


pli: Jātiyā hoti brāhmaṇo.


pli: Na jaccā brāhmaṇo hoti,


pli: Na jaccā hoti abrāhmaṇo;


pli: Kammunā brāhmaṇo hoti,


pli: Kammunā hoti abrāhmaṇo.


pli: Kassako kammunā hoti,


pli: Sippiko hoti kammunā;


pli: Vāṇijo kammunā hoti,


pli: Pessiko hoti kammunā.


pli: Coropi kammunā hoti,


pli: Yodhājīvopi kammunā;


pli: Yājako kammunā hoti,


pli: Rājāpi hoti kammunā.


pli: Evametaṁ yathābhūtaṁ,


pli: Kammaṁ passanti paṇḍitā;


pli: Paṭiccasamuppādadassā,


pli: Kammavipākakovidā.


pli: Kammunā vattati loko,


pli: Kammunā vattati pajā;


pli: Kammanibandhanā sattā,


pli: Rathassāṇīva yāyato.


pli: Tapena brahmacariyena,


pli: Saṁyamena damena ca;


pli: Etena brāhmaṇo hoti,


pli: Etaṁ brāhmaṇamuttamaṁ.


pli: Tīhi vijjāhi sampanno,


pli: santo khīṇapunabbhavo;


pli: Evaṁ vāseṭṭha jānāhi,


pli: brahmā sakko vijānatan”ti.


pli: Evaṁ vutte, vāseṭṭhabhāradvājā māṇavā bhagavantaṁ etadavocuṁ:


pli: “abhikkantaṁ, bho gotama …pe…


pli: upāsake no bhavaṁ gotamo dhāretu ajjatagge pāṇupete saraṇaṁ gate”ti.


pli: Vāseṭṭhasuttaṁ navamaṁ.


title_pli: Sutta Nipāta 4.1 Kāmasutta

pli: Sutta Nipāta 4.1


pli: Kāmasutta


pli: Kāmaṁ kāmayamānassa,


pli: tassa ce taṁ samijjhati;


pli: Addhā pītimano hoti,


pli: laddhā macco yadicchati.


pli: Tassa ce kāmayānassa,


pli: chandajātassa jantuno;


pli: Te kāmā parihāyanti,


pli: sallaviddhova ruppati.


pli: Yo kāme parivajjeti,


pli: sappasseva padā siro;


pli: Somaṁ visattikaṁ loke,


pli: sato samativattati.


pli: Khettaṁ vatthuṁ hiraññaṁ vā,


pli: gavāssaṁ dāsaporisaṁ;


pli: Thiyo bandhū puthu kāme,


pli: yo naro anugijjhati.


pli: Abalā naṁ balīyanti,


pli: maddantenaṁ parissayā;


pli: Tato naṁ dukkhamanveti,


pli: nāvaṁ bhinnamivodakaṁ.


pli: Tasmā jantu sadā sato,


pli: Kāmāni parivajjaye;


pli: Te pahāya tare oghaṁ,


pli: Nāvaṁ sitvāva pāragūti.


pli: Kāmasuttaṁ paṭhamaṁ.


title_pli: Sutta Nipāta 4.10 Purābhedasutta

pli: Sutta Nipāta 4.10


pli: Purābhedasutta


pli: “Kathaṁdassī kathaṁsīlo,


pli: upasantoti vuccati;


pli: Taṁ me gotama pabrūhi,


pli: pucchito uttamaṁ naraṁ”.


pli: “Vītataṇho purā bhedā,


pli: (iti bhagavā)


pli: Pubbamantamanissito;


pli: Vemajjhe nupasaṅkheyyo,


pli: Tassa natthi purakkhataṁ.


pli: Akkodhano asantāsī,


pli: avikatthī akukkuco;


pli: Mantabhāṇī anuddhato,


pli: sa ve vācāyato muni.


pli: Nirāsatti anāgate,


pli: atītaṁ nānusocati;


pli: Vivekadassī phassesu,


pli: diṭṭhīsu ca na nīyati.


pli: Patilīno akuhako,


pli: apihālu amaccharī;


pli: Appagabbho ajeguccho,


pli: pesuṇeyye ca no yuto.


pli: Sātiyesu anassāvī,


pli: atimāne ca no yuto;


pli: Saṇho ca paṭibhānavā,


pli: na saddho na virajjati.


pli: Lābhakamyā na sikkhati,


pli: alābhe ca na kuppati;


pli: Aviruddho ca taṇhāya,


pli: rasesu nānugijjhati.


pli: Upekkhako sadā sato,


pli: na loke maññate samaṁ;


pli: Na visesī na nīceyyo,


pli: tassa no santi ussadā.


pli: Yassa nissayanā natthi,


pli: ñatvā dhammaṁ anissito;


pli: Bhavāya vibhavāya vā,


pli: taṇhā yassa na vijjati.


pli: Taṁ brūmi upasantoti,


pli: Kāmesu anapekkhinaṁ;


pli: Ganthā tassa na vijjanti,


pli: Atarī so visattikaṁ.


pli: Na tassa puttā pasavo,


pli: Khettaṁ vatthuñca vijjati;


pli: Attā vāpi nirattā vā,


pli: Na tasmiṁ upalabbhati.


pli: Yena naṁ vajjuṁ puthujjanā,


pli: Atho samaṇabrāhmaṇā;


pli: Taṁ tassa apurakkhataṁ,


pli: Tasmā vādesu nejati.


pli: Vītagedho amaccharī,


pli: Na ussesu vadate muni;


pli: Na samesu na omesu,


pli: Kappaṁ neti akappiyo.


pli: Yassa loke sakaṁ natthi,


pli: Asatā ca na socati;


pli: Dhammesu ca na gacchati,


pli: Sa ve santoti vuccatī”ti.


pli: Purābhedasuttaṁ dasamaṁ.


title_pli: Sutta Nipāta 4.11 Kalahavivādasutta

pli: Sutta Nipāta 4.11


pli: Kalahavivādasutta


pli: “Kutopahūtā kalahā vivādā,


pli: Paridevasokā sahamaccharā ca;


pli: Mānātimānā sahapesuṇā ca,


pli: Kutopahūtā te tadiṅgha brūhi”.


pli: “Piyappahūtā kalahā vivādā,


pli: Maccherayuttā kalahā vivādā;


pli: Vivādajātesu ca pesuṇāni”.


pli: “Piyā su lokasmiṁ kutonidānā,


pli: Ye cāpi lobhā vicaranti loke;


pli: Āsā ca niṭṭhā ca kutonidānā,


pli: Ye samparāyāya narassa honti”.


pli: “Chandānidānāni piyāni loke,


pli: Āsā ca niṭṭhā ca itonidānā,


pli: “Chando nu lokasmiṁ kutonidāno,


pli: Vinicchayā cāpi kutopahūtā;


pli: Kodho mosavajjañca kathaṅkathā ca,


pli: Ye vāpi dhammā samaṇena vuttā”.


pli: “Sātaṁ asātanti yamāhu loke,


pli: Tamūpanissāya pahoti chando;


pli: Rūpesu disvā vibhavaṁ bhavañca,


pli: Vinicchayaṁ kubbati jantu loke.


pli: Etepi dhammā dvayameva sante;


pli: Kathaṅkathī ñāṇapathāya sikkhe,


pli: Ñatvā pavuttā samaṇena dhammā”.


pli: “Sātaṁ asātañca kutonidānā,


pli: Kismiṁ asante na bhavanti hete;


pli: Vibhavaṁ bhavañcāpi yametamatthaṁ,


pli: Etaṁ me pabrūhi yatonidānaṁ”.


pli: “Phassanidānaṁ sātaṁ asātaṁ,


pli: Phasse asante na bhavanti hete;


pli: Etaṁ te pabrūmi itonidānaṁ”.


pli: “Phasso nu lokasmi kutonidāno,


pli: Pariggahā cāpi kutopahūtā;


pli: Kismiṁ asante na mamattamatthi,


pli: Kismiṁ vibhūte na phusanti phassā”.


pli: “Nāmañca rūpañca paṭicca phasso,


pli: Icchānidānāni pariggahāni;


pli: Icchāyasantyā na mamattamatthi,


pli: Rūpe vibhūte na phusanti phassā”.


pli: “Kathaṁ sametassa vibhoti rūpaṁ,


pli: Sukhaṁ dukhañcāpi kathaṁ vibhoti;


pli: Etaṁ me pabrūhi yathā vibhoti,


pli: Taṁ jāniyāmāti me mano ahu”.


pli: “Na saññasaññī na visaññasaññī,


pli: Nopi asaññī na vibhūtasaññī;


pli: Evaṁ sametassa vibhoti rūpaṁ,


pli: Saññānidānā hi papañcasaṅkhā”.


pli: “Yaṁ taṁ apucchimha akittayī no,


pli: Aññaṁ taṁ pucchāma tadiṅgha brūhi;


pli: Ettāvataggaṁ nu vadanti heke,


pli: Yakkhassa suddhiṁ idha paṇḍitāse;


pli: Udāhu aññampi vadanti etto”.


pli: “Ettāvataggampi vadanti heke,


pli: Tesaṁ paneke samayaṁ vadanti,


pli: Anupādisese kusalā vadānā.


pli: Ete ca ñatvā upanissitāti,


pli: Ñatvā munī nissaye so vimaṁsī;


pli: Ñatvā vimutto na vivādameti,


pli: Bhavābhavāya na sameti dhīro”ti.


pli: Kalahavivādasuttaṁ ekādasamaṁ.


title_pli: Sutta Nipāta 4.12 Cūḷabyūhasutta

pli: Sutta Nipāta 4.12


pli: Cūḷabyūhasutta


pli: “Sakaṁsakaṁdiṭṭhiparibbasānā,


pli: Viggayha nānā kusalā vadanti;


pli: Yo evaṁ jānāti sa vedi dhammaṁ,


pli: Idaṁ paṭikkosamakevalī so.


pli: Evampi viggayha vivādayanti,


pli: Bālo paro akkusaloti cāhu;


pli: Sacco nu vādo katamo imesaṁ,


pli: Sabbeva hīme kusalāvadānā”.


pli: “Parassa ce dhammamanānujānaṁ,


pli: Bālomako hoti nihīnapañño;


pli: Sabbeva bālā sunihīnapaññā,


pli: Sabbevime diṭṭhiparibbasānā.


pli: Sandiṭṭhiyā ceva na vīvadātā,


pli: Saṁsuddhapaññā kusalā mutīmā;


pli: Na tesaṁ koci parihīnapañño,


pli: Diṭṭhī hi tesampi tathā samattā.


pli: Na vāhametaṁ tathiyanti brūmi,


pli: Yamāhu bālā mithu aññamaññaṁ;


pli: Sakaṁ sakaṁ diṭṭhimakaṁsu saccaṁ,


pli: Tasmā hi bāloti paraṁ dahanti”.


pli: “Yamāhu saccaṁ tathiyanti eke,


pli: Tamāhu aññe tucchaṁ musāti;


pli: Evampi vigayha vivādayanti,


pli: Kasmā na ekaṁ samaṇā vadanti”.


pli: “Ekañhi saccaṁ na dutīyamatthi,


pli: Yasmiṁ pajā no vivade pajānaṁ;


pli: Nānā te saccāni sayaṁ thunanti,


pli: Tasmā na ekaṁ samaṇā vadanti”.


pli: “Kasmā nu saccāni vadanti nānā,


pli: Pavādiyāse kusalāvadānā;


pli: Saccāni sutāni bahūni nānā,


pli: Udāhu te takkamanussaranti”.


pli: “Na heva saccāni bahūni nānā,


pli: Aññatra saññāya niccāni loke;


pli: Takkañca diṭṭhīsu pakappayitvā,


pli: Saccaṁ musāti dvayadhammamāhu.


pli: Diṭṭhe sute sīlavate mute vā,


pli: Ete ca nissāya vimānadassī;


pli: Vinicchaye ṭhatvā pahassamāno,


pli: Bālo paro akkusaloti cāha.


pli: Yeneva bāloti paraṁ dahāti,


pli: Tenātumānaṁ kusaloti cāha;


pli: Sayamattanā so kusalāvadāno,


pli: Aññaṁ vimāneti tadeva pāva.


pli: Atisāradiṭṭhiyā so samatto,


pli: Mānena matto paripuṇṇamānī;


pli: Sayameva sāmaṁ manasābhisitto,


pli: Diṭṭhī hi sā tassa tathā samattā.


pli: Parassa ce hi vacasā nihīno,


pli: Tumo sahā hoti nihīnapañño;


pli: Atha ce sayaṁ vedagū hoti dhīro,


pli: Na koci bālo samaṇesu atthi.


pli: Aññaṁ ito yābhivadanti dhammaṁ,


pli: Aparaddhā suddhimakevalī te;


pli: Evampi titthyā puthuso vadanti,


pli: Sandiṭṭhirāgena hi tebhirattā.


pli: Idheva suddhiṁ iti vādayanti,


pli: Nāññesu dhammesu visuddhimāhu;


pli: Evampi titthyā puthuso niviṭṭhā,


pli: Sakāyane tattha daḷhaṁ vadānā.


pli: Sakāyane vāpi daḷhaṁ vadāno,


pli: Kamettha bāloti paraṁ daheyya;


pli: Sayaṁva so medhagamāvaheyya,


pli: Paraṁ vadaṁ bālamasuddhidhammaṁ.


pli: Vinicchaye ṭhatvā sayaṁ pamāya,


pli: Uddhaṁsa lokasmiṁ vivādameti;


pli: Hitvāna sabbāni vinicchayāni,


pli: Na medhagaṁ kubbati jantu loke”ti.


pli: Cūḷabyūhasuttaṁ dvādasamaṁ.


title_pli: Sutta Nipāta 4.13 Mahābyūhasutta

pli: Sutta Nipāta 4.13


pli: Mahābyūhasutta


pli: “Ye kecime diṭṭhiparibbasānā,


pli: Idameva saccanti vivādayanti;


pli: Sabbeva te nindamanvānayanti,


pli: Atho pasaṁsampi labhanti tattha”.


pli: “Appañhi etaṁ na alaṁ samāya,


pli: Duve vivādassa phalāni brūmi;


pli: Etampi disvā na vivādayetha,


pli: Khemābhipassaṁ avivādabhūmiṁ”.


pli: “Yā kācimā sammutiyo puthujjā,


pli: Sabbāva etā na upeti vidvā;


pli: Anūpayo so upayaṁ kimeyya,


pli: Diṭṭhe sute khantimakubbamāno”.


pli: “Sīluttamā saññamenāhu suddhiṁ,


pli: Vataṁ samādāya upaṭṭhitāse;


pli: Idheva sikkhema athassa suddhiṁ,


pli: Bhavūpanītā kusalāvadānā.


pli: Sace cuto sīlavatato hoti,


pli: Pavedhatī kamma virādhayitvā;


pli: Pajappatī patthayatī ca suddhiṁ,


pli: Satthāva hīno pavasaṁ gharamhā.


pli: Sīlabbataṁ vāpi pahāya sabbaṁ,


pli: Kammañca sāvajjanavajjametaṁ;


pli: Suddhiṁ asuddhinti apatthayāno,


pli: Virato care santimanuggahāya.


pli: Tamūpanissāya jigucchitaṁ vā,


pli: Atha vāpi diṭṭhaṁ va sutaṁ mutaṁ vā;


pli: Uddhaṁsarā suddhimanutthunanti,


pli: Avītataṇhāse bhavābhavesu.


pli: Patthayamānassa hi jappitāni,


pli: Pavedhitaṁ vāpi pakappitesu;


pli: Cutūpapāto idha yassa natthi,


pli: Sa kena vedheyya kuhiṁ va jappe”.


pli: “Yamāhu dhammaṁ paramanti eke,


pli: Tameva hīnanti panāhu aññe;


pli: Sacco nu vādo katamo imesaṁ,


pli: Sabbeva hīme kusalāvadānā”.


pli: “Sakañhi dhammaṁ paripuṇṇamāhu,


pli: Aññassa dhammaṁ pana hīnamāhu;


pli: Evampi viggayha vivādayanti,


pli: Sakaṁ sakaṁ sammutimāhu saccaṁ.


pli: Parassa ce vambhayitena hīno,


pli: Na koci dhammesu visesi assa;


pli: Puthū hi aññassa vadanti dhammaṁ,


pli: Nihīnato samhi daḷhaṁ vadānā.


pli: Saddhammapūjāpi nesaṁ tatheva,


pli: Yathā pasaṁsanti sakāyanāni;


pli: Sabbeva vādā tathiyā bhaveyyuṁ,


pli: Suddhī hi nesaṁ paccattameva.


pli: Na brāhmaṇassa paraneyyamatthi,


pli: Dhammesu niccheyya samuggahītaṁ;


pli: Tasmā vivādāni upātivatto,


pli: Na hi seṭṭhato passati dhammamaññaṁ.


pli: Jānāmi passāmi tatheva etaṁ,


pli: Diṭṭhiyā eke paccenti suddhiṁ;


pli: Addakkhi ce kiñhi tumassa tena,


pli: Atisitvā aññena vadanti suddhiṁ.


pli: Passaṁ naro dakkhati nāmarūpaṁ,


pli: Disvāna vā ñassati tānimeva;


pli: Kāmaṁ bahuṁ passatu appakaṁ vā,


pli: Na hi tena suddhiṁ kusalā vadanti.


pli: Nivissavādī na hi subbināyo,


pli: Pakappitaṁ diṭṭhi purakkharāno;


pli: Yaṁ nissito tattha subhaṁ vadāno,


pli: Suddhiṁ vado tattha tathaddasā so.


pli: Na brāhmaṇo kappamupeti saṅkhā,


pli: Na diṭṭhisārī napi ñāṇabandhu;


pli: Ñatvā ca so sammutiyo puthujjā,


pli: Upekkhatī uggahaṇanti maññe.


pli: Vissajja ganthāni munīdha loke,


pli: Vivādajātesu na vaggasārī;


pli: Santo asantesu upekkhako so,


pli: Anuggaho uggahaṇanti maññe.


pli: Pubbāsave hitvā nave akubbaṁ,


pli: Na chandagū nopi nivissavādī;


pli: Sa vippamutto diṭṭhigatehi dhīro,


pli: Na lippati loke anattagarahī.


pli: Sa sabbadhammesu visenibhūto,


pli: Yaṁ kiñci diṭṭhaṁ va sutaṁ mutaṁ vā;


pli: Sa pannabhāro muni vippamutto,


pli: Na kappiyo nūparato na patthiyo”ti.


pli: Mahābyūhasuttaṁ terasamaṁ.


title_pli: Sutta Nipāta 4.14 Tuvaṭakasutta

pli: Sutta Nipāta 4.14


pli: Tuvaṭakasutta


pli: “Pucchāmi taṁ ādiccabandhu,


pli: Vivekaṁ santipadañca mahesi;


pli: Kathaṁ disvā nibbāti bhikkhu,


pli: Anupādiyāno lokasmiṁ kiñci”.


pli: “Mūlaṁ papañcasaṅkhāya,


pli: (iti bhagavā)


pli: Mantā asmīti sabbamuparundhe;


pli: Yā kāci taṇhā ajjhattaṁ,


pli: Tāsaṁ vinayā sadā sato sikkhe.


pli: Yaṁ kiñci dhammamabhijaññā,


pli: Ajjhattaṁ atha vāpi bahiddhā;


pli: Na tena thāmaṁ kubbetha,


pli: Na hi sā nibbuti sataṁ vuttā.


pli: Seyyo na tena maññeyya,


pli: Nīceyyo atha vāpi sarikkho;


pli: Phuṭṭho anekarūpehi,


pli: Nātumānaṁ vikappayaṁ tiṭṭhe.


pli: Ajjhattamevupasame,


pli: Na aññato bhikkhu santimeseyya;


pli: Ajjhattaṁ upasantassa,


pli: Natthi attā kuto nirattā vā.


pli: Majjhe yathā samuddassa,


pli: Ūmi no jāyatī ṭhito hoti;


pli: Evaṁ ṭhito anejassa,


pli: Ussadaṁ bhikkhu na kareyya kuhiñci”.


pli: “Akittayī vivaṭacakkhu,


pli: Sakkhidhammaṁ parissayavinayaṁ;


pli: Paṭipadaṁ vadehi bhaddante,


pli: Pātimokkhaṁ atha vāpi samādhiṁ”.


pli: “Cakkhūhi neva lolassa,


pli: Gāmakathāya āvaraye sotaṁ;


pli: Rase ca nānugijjheyya,


pli: Na ca mamāyetha kiñci lokasmiṁ.


pli: Phassena yadā phuṭṭhassa,


pli: Paridevaṁ bhikkhu na kareyya kuhiñci;


pli: Bhavañca nābhijappeyya,


pli: Bheravesu ca na sampavedheyya.


pli: Annānamatho pānānaṁ,


pli: Khādanīyānaṁ athopi vatthānaṁ;


pli: Laddhā na sannidhiṁ kayirā,


pli: Na ca parittase tāni alabhamāno.


pli: Jhāyī na pādalolassa,


pli: Virame kukkuccā nappamajjeyya;


pli: Athāsanesu sayanesu,


pli: Appasaddesu bhikkhu vihareyya.


pli: Niddaṁ na bahulīkareyya,


pli: Jāgariyaṁ bhajeyya ātāpī;


pli: Tandiṁ māyaṁ hassaṁ khiḍḍaṁ,


pli: Methunaṁ vippajahe savibhūsaṁ.


pli: Āthabbaṇaṁ supinaṁ lakkhaṇaṁ,


pli: No vidahe athopi nakkhattaṁ;


pli: Virutañca gabbhakaraṇaṁ,


pli: Tikicchaṁ māmako na seveyya.


pli: Nindāya nappavedheyya,


pli: Na uṇṇameyya pasaṁsito bhikkhu;


pli: Lobhaṁ saha macchariyena,


pli: Kodhaṁ pesuṇiyañca panudeyya.


pli: Kayavikkaye na tiṭṭheyya,


pli: Upavādaṁ bhikkhu na kareyya kuhiñci;


pli: Gāme ca nābhisajjeyya,


pli: Lābhakamyā janaṁ na lapayeyya.


pli: Na ca katthitā siyā bhikkhu,


pli: Na ca vācaṁ payuttaṁ bhāseyya;


pli: Pāgabbhiyaṁ na sikkheyya,


pli: Kathaṁ viggāhikaṁ na kathayeyya.


pli: Mosavajje na nīyetha,


pli: Sampajāno saṭhāni na kayirā;


pli: Atha jīvitena paññāya,


pli: Sīlabbatena nāññamatimaññe.


pli: Sutvā rusito bahuṁ vācaṁ,


pli: Samaṇānaṁ vā puthujanānaṁ;


pli: Pharusena ne na paṭivajjā,


pli: Na hi santo paṭisenikaronti.


pli: Etañca dhammamaññāya,


pli: Vicinaṁ bhikkhu sadā sato sikkhe;


pli: Santīti nibbutiṁ ñatvā,


pli: Sāsane gotamassa na pamajjeyya.


pli: Abhibhū hi so anabhibhūto,


pli: Sakkhidhammamanītihamadassī;


pli: Tasmā hi tassa bhagavato sāsane,


pli: Appamatto sadā namassamanusikkhe”ti.


pli: Tuvaṭakasuttaṁ cuddasamaṁ.


title_pli: Sutta Nipāta 4.15 Attadaṇḍasutta

pli: Sutta Nipāta 4.15


pli: Attadaṇḍasutta


pli: “Attadaṇḍā bhayaṁ jātaṁ,


pli: janaṁ passatha medhagaṁ;


pli: Saṁvegaṁ kittayissāmi,


pli: yathā saṁvijitaṁ mayā.


pli: Phandamānaṁ pajaṁ disvā,


pli: macche appodake yathā;


pli: Aññamaññehi byāruddhe,


pli: disvā maṁ bhayamāvisi.


pli: Samantamasāro loko,


pli: disā sabbā sameritā;


pli: Icchaṁ bhavanamattano,


pli: nāddasāsiṁ anositaṁ.


pli: Osāne tveva byāruddhe,


pli: Disvā me aratī ahu;


pli: Athettha sallamaddakkhiṁ,


pli: Duddasaṁ hadayanissitaṁ.


pli: Yena sallena otiṇṇo,


pli: disā sabbā vidhāvati;


pli: Tameva sallamabbuyha,


pli: na dhāvati na sīdati.


pli: Tattha sikkhānugīyanti,


pli: yāni loke gadhitāni;


pli: Na tesu pasuto siyā,


pli: nibbijjha sabbaso kāme;


pli: Sikkhe nibbānamattano.


pli: Sacco siyā appagabbho,


pli: amāyo rittapesuṇo;


pli: Akkodhano lobhapāpaṁ,


pli: vevicchaṁ vitare muni.


pli: Niddaṁ tandiṁ sahe thīnaṁ,


pli: pamādena na saṁvase;


pli: Atimāne na tiṭṭheyya,


pli: nibbānamanaso naro.


pli: Mosavajje na nīyetha,


pli: rūpe snehaṁ na kubbaye;


pli: Mānañca parijāneyya,


pli: sāhasā virato care.


pli: Purāṇaṁ nābhinandeyya,


pli: Nave khantiṁ na kubbaye;


pli: Hiyyamāne na soceyya,


pli: Ākāsaṁ na sito siyā.


pli: Gedhaṁ brūmi mahoghoti,


pli: Ājavaṁ brūmi jappanaṁ;


pli: Ārammaṇaṁ pakappanaṁ,


pli: Kāmapaṅko duraccayo.


pli: Saccā avokkamma muni,


pli: Thale tiṭṭhati brāhmaṇo;


pli: Sabbaṁ so paṭinissajja,


pli: Sa ve santoti vuccati.


pli: Sa ve vidvā sa vedagū,


pli: Ñatvā dhammaṁ anissito;


pli: Sammā so loke iriyāno,


pli: Na pihetīdha kassaci.


pli: Yodha kāme accatari,


pli: Saṅgaṁ loke duraccayaṁ;


pli: Na so socati nājjheti,


pli: Chinnasoto abandhano.


pli: Yaṁ pubbe taṁ visosehi,


pli: Pacchā te māhu kiñcanaṁ;


pli: Majjhe ce no gahessasi,


pli: Upasanto carissasi.


pli: Sabbaso nāmarūpasmiṁ,


pli: Yassa natthi mamāyitaṁ;


pli: Asatā ca na socati,


pli: Sa ve loke na jīyati.


pli: Yassa natthi idaṁ meti,


pli: Paresaṁ vāpi kiñcanaṁ;


pli: Mamattaṁ so asaṁvindaṁ,


pli: Natthi meti na socati.


pli: Aniṭṭhurī ananugiddho,


pli: Anejo sabbadhī samo;


pli: Tamānisaṁsaṁ pabrūmi,


pli: Pucchito avikampinaṁ.


pli: Anejassa vijānato,


pli: Natthi kāci nisaṅkhati;


pli: Virato so viyārabbhā,


pli: Khemaṁ passati sabbadhi.


pli: Na samesu na omesu,


pli: Na ussesu vadate muni;


pli: Santo so vītamaccharo,


pli: Nādeti na nirassatī”ti.


pli: Attadaṇḍasuttaṁ pannarasamaṁ.


title_pli: Sutta Nipāta 4.16 Sāriputtasutta

pli: Sutta Nipāta 4.16


pli: Sāriputtasutta


pli: “Na me diṭṭho ito pubbe,


pli: (iccāyasmā sāriputto)


pli: Na suto uda kassaci;


pli: Evaṁ vagguvado satthā,


pli: Tusitā gaṇimāgato.


pli: Sadevakassa lokassa,


pli: yathā dissati cakkhumā;


pli: Sabbaṁ tamaṁ vinodetvā,


pli: ekova ratimajjhagā.


pli: Taṁ buddhaṁ asitaṁ tādiṁ,


pli: akuhaṁ gaṇimāgataṁ;


pli: Bahūnamidha baddhānaṁ,


pli: atthi pañhena āgamaṁ.


pli: Bhikkhuno vijigucchato,


pli: bhajato rittamāsanaṁ;


pli: Rukkhamūlaṁ susānaṁ vā,


pli: pabbatānaṁ guhāsu vā.


pli: Uccāvacesu sayanesu,


pli: kīvanto tattha bheravā;


pli: Yehi bhikkhu na vedheyya,


pli: nigghose sayanāsane.


pli: Katī parissayā loke,


pli: gacchato agataṁ disaṁ;


pli: Ye bhikkhu abhisambhave,


pli: pantamhi sayanāsane.


pli: Kyāssa byappathayo assu,


pli: kyāssassu idha gocarā;


pli: Kāni sīlabbatānāssu,


pli: pahitattassa bhikkhuno.


pli: Kaṁ so sikkhaṁ samādāya,


pli: ekodi nipako sato;


pli: Kammāro rajatasseva,


pli: niddhame malamattano”.


pli: “Vijigucchamānassa yadidaṁ phāsu,


pli: (sāriputtāti bhagavā)


pli: Rittāsanaṁ sayanaṁ sevato ce;


pli: Sambodhikāmassa yathānudhammaṁ,


pli: Taṁ te pavakkhāmi yathā pajānaṁ.


pli: Pañcannaṁ dhīro bhayānaṁ na bhāye,


pli: Bhikkhu sato sapariyantacārī;


pli: Ḍaṁsādhipātānaṁ sarīsapānaṁ,


pli: Manussaphassānaṁ catuppadānaṁ.


pli: Paradhammikānampi na santaseyya,


pli: Disvāpi tesaṁ bahubheravāni;


pli: Athāparāni abhisambhaveyya,


pli: Parissayāni kusalānuesī.


pli: Ātaṅkaphassena khudāya phuṭṭho,


pli: Sītaṁ athuṇhaṁ adhivāsayeyya;


pli: So tehi phuṭṭho bahudhā anoko,


pli: Viriyaṁ parakkammadaḷhaṁ kareyya.


pli: Theyyaṁ na kāre na musā bhaṇeyya,


pli: Mettāya phasse tasathāvarāni;


pli: Yadāvilattaṁ manaso vijaññā,


pli: Kaṇhassa pakkhoti vinodayeyya.


pli: Kodhātimānassa vasaṁ na gacche,


pli: Mūlampi tesaṁ palikhañña tiṭṭhe;


pli: Athappiyaṁ vā pana appiyaṁ vā,


pli: Addhā bhavanto abhisambhaveyya.


pli: Paññaṁ purakkhatvā kalyāṇapīti,


pli: Vikkhambhaye tāni parissayāni;


pli: Aratiṁ sahetha sayanamhi pante,


pli: Caturo sahetha paridevadhamme.


pli: Kiṁsū asissāmi kuva vā asissaṁ,


pli: Dukkhaṁ vata settha kvajja sessaṁ;


pli: Ete vitakke paridevaneyye,


pli: Vinayetha sekho aniketacārī.


pli: Annañca laddhā vasanañca kāle,


pli: Mattaṁ so jaññā idha tosanatthaṁ;


pli: So tesu gutto yatacāri gāme,


pli: Rusitopi vācaṁ pharusaṁ na vajjā.


pli: Okkhittacakkhu na ca pādalolo,


pli: Jhānānuyutto bahujāgarassa;


pli: Upekkhamārabbha samāhitatto,


pli: Takkāsayaṁ kukkucciyūpachinde.


pli: Cudito vacībhi satimābhinande,


pli: Sabrahmacārīsu khilaṁ pabhinde;


pli: Vācaṁ pamuñce kusalaṁ nātivelaṁ,


pli: Janavādadhammāya na cetayeyya.


pli: Athāparaṁ pañca rajāni loke,


pli: Yesaṁ satīmā vinayāya sikkhe;


pli: Rūpesu saddesu atho rasesu,


pli: Gandhesu phassesu sahetha rāgaṁ.


pli: Etesu dhammesu vineyya chandaṁ,


pli: Bhikkhu satimā suvimuttacitto;


pli: Kālena so sammā dhammaṁ parivīmaṁsamāno,


pli: Ekodibhūto vihane tamaṁ so”ti.


pli: Sāriputtasuttaṁ soḷasamaṁ.


pli: Aṭṭhakavaggo catuttho.


pli: Tassuddānaṁ


pli: Kāmaṁ guhañca duṭṭhā ca,


pli: suddhañca paramā jarā;


pli: Metteyyo ca pasūro ca,


pli: māgaṇḍi purābhedanaṁ.


pli: Kalahaṁ dve ca byūhāni,


pli: punadeva tuvaṭṭakaṁ;


pli: Attadaṇḍavaraṁ suttaṁ,


pli: therapuṭṭhena soḷasa;


pli: Iti etāni suttāni,


pli: sabbānaṭṭhakavaggikāti.


title_pli: Sutta Nipāta 4.2 Guhaṭṭhakasutta

pli: Sutta Nipāta 4.2


pli: Guhaṭṭhakasutta


pli: Satto guhāyaṁ bahunābhichanno,


pli: Tiṭṭhaṁ naro mohanasmiṁ pagāḷho;


pli: Dūre vivekā hi tathāvidho so,


pli: Kāmā hi loke na hi suppahāyā.


pli: Icchānidānā bhavasātabaddhā,


pli: Te duppamuñcā na hi aññamokkhā;


pli: Pacchā pure vāpi apekkhamānā,


pli: Ime va kāme purime va jappaṁ.


pli: Kāmesu giddhā pasutā pamūḷhā,


pli: Avadāniyā te visame niviṭṭhā;


pli: Dukkhūpanītā paridevayanti,


pli: Kiṁsū bhavissāma ito cutāse.


pli: Tasmā hi sikkhetha idheva jantu,


pli: Yaṁ kiñci jaññā visamanti loke;


pli: Na tassa hetū visamaṁ careyya,


pli: Appañhidaṁ jīvitamāhu dhīrā.


pli: Passāmi loke pariphandamānaṁ,


pli: Pajaṁ imaṁ taṇhagataṁ bhavesu;


pli: Hīnā narā maccumukhe lapanti,


pli: Avītataṇhāse bhavābhavesu.


pli: Mamāyite passatha phandamāne,


pli: Maccheva appodake khīṇasote;


pli: Etampi disvā amamo careyya,


pli: Bhavesu āsattimakubbamāno.


pli: Ubhosu antesu vineyya chandaṁ,


pli: Phassaṁ pariññāya anānugiddho;


pli: Yadattagarahī tadakubbamāno,


pli: Na lippatī diṭṭhasutesu dhīro.


pli: Saññaṁ pariññā vitareyya oghaṁ,


pli: Pariggahesu muni nopalitto;


pli: Abbūḷhasallo caramappamatto,


pli: Nāsīsatī lokamimaṁ parañcāti.


pli: Guhaṭṭhakasuttaṁ dutiyaṁ.


title_pli: Sutta Nipāta 4.3 Duṭṭhaṭṭhakasutta

pli: Sutta Nipāta 4.3


pli: Duṭṭhaṭṭhakasutta


pli: Vadanti ve duṭṭhamanāpi eke,


pli: Athopi ve saccamanā vadanti;


pli: Vādañca jātaṁ muni no upeti,


pli: Tasmā munī natthi khilo kuhiñci.


pli: Sakañhi diṭṭhiṁ kathamaccayeyya,


pli: Chandānunīto ruciyā niviṭṭho;


pli: Sayaṁ samattāni pakubbamāno,


pli: Yathā hi jāneyya tathā vadeyya.


pli: Yo attano sīlavatāni jantu,


pli: Anānupuṭṭhova paresa pāva;


pli: Anariyadhammaṁ kusalā tamāhu,


pli: Yo ātumānaṁ sayameva pāva.


pli: Santo ca bhikkhu abhinibbutatto,


pli: Itihanti sīlesu akatthamāno;


pli: Tamariyadhammaṁ kusalā vadanti,


pli: Yassussadā natthi kuhiñci loke.


pli: Pakappitā saṅkhatā yassa dhammā,


pli: Purakkhatā santi avīvadātā;


pli: Yadattani passati ānisaṁsaṁ,


pli: Taṁ nissito kuppapaṭiccasantiṁ.


pli: Diṭṭhīnivesā na hi svātivattā,


pli: Dhammesu niccheyya samuggahītaṁ;


pli: Tasmā naro tesu nivesanesu,


pli: Nirassatī ādiyatī ca dhammaṁ.


pli: Dhonassa hi natthi kuhiñci loke,


pli: Pakappitā diṭṭhi bhavābhavesu;


pli: Māyañca mānañca pahāya dhono,


pli: Sa kena gaccheyya anūpayo so.


pli: Upayo hi dhammesu upeti vādaṁ,


pli: Anūpayaṁ kena kathaṁ vadeyya;


pli: Attā nirattā na hi tassa atthi,


pli: Adhosi so diṭṭhimidheva sabbanti.


pli: Duṭṭhaṭṭhakasuttaṁ tatiyaṁ.


title_pli: Sutta Nipāta 4.4 Suddhaṭṭhakasutta

pli: Sutta Nipāta 4.4


pli: Suddhaṭṭhakasutta


pli: Passāmi suddhaṁ paramaṁ arogaṁ,


pli: Diṭṭhena saṁsuddhi narassa hoti;


pli: Evābhijānaṁ paramanti ñatvā,


pli: Suddhānupassīti pacceti ñāṇaṁ.


pli: Diṭṭhena ce suddhi narassa hoti,


pli: Ñāṇena vā so pajahāti dukkhaṁ;


pli: Aññena so sujjhati sopadhīko,


pli: Diṭṭhī hi naṁ pāva tathā vadānaṁ.


pli: Na brāhmaṇo aññato suddhimāha,


pli: Diṭṭhe sute sīlavate mute vā;


pli: Puññe ca pāpe ca anūpalitto,


pli: Attañjaho nayidha pakubbamāno.


pli: Purimaṁ pahāya aparaṁ sitāse,


pli: Ejānugā te na taranti saṅgaṁ;


pli: Te uggahāyanti nirassajanti,


pli: Kapīva sākhaṁ pamuñcaṁ gahāyaṁ.


pli: Sayaṁ samādāya vatāni jantu,


pli: Uccāvacaṁ gacchati saññasatto;


pli: Vidvā ca vedehi samecca dhammaṁ,


pli: Na uccāvacaṁ gacchati bhūripañño.


pli: Sa sabbadhammesu visenibhūto,


pli: Yaṁ kiñci diṭṭhaṁ va sutaṁ mutaṁ vā;


pli: Tameva dassiṁ vivaṭaṁ carantaṁ,


pli: Kenīdha lokasmi vikappayeyya.


pli: Na kappayanti na purekkharonti,


pli: Accantasuddhīti na te vadanti;


pli: Ādānaganthaṁ gathitaṁ visajja,


pli: Āsaṁ na kubbanti kuhiñci loke.


pli: Sīmātigo brāhmaṇo tassa natthi,


pli: Ñatvā va disvā va samuggahītaṁ;


pli: Na rāgarāgī na virāgaratto,


pli: Tassīdha natthi paramuggahītanti.


pli: Suddhaṭṭhakasuttaṁ catutthaṁ.


title_pli: Sutta Nipāta 4.5 Paramaṭṭhakasutta

pli: Sutta Nipāta 4.5


pli: Paramaṭṭhakasutta


pli: Paramanti diṭṭhīsu paribbasāno,


pli: Yaduttari kurute jantu loke;


pli: Hīnāti aññe tato sabbamāha,


pli: Tasmā vivādāni avītivatto.


pli: Yadattanī passati ānisaṁsaṁ,


pli: Diṭṭhe sute sīlavate mute vā;


pli: Tadeva so tattha samuggahāya,


pli: Nihīnato passati sabbamaññaṁ.


pli: Taṁ vāpi ganthaṁ kusalā vadanti,


pli: Yaṁ nissito passati hīnamaññaṁ;


pli: Tasmā hi diṭṭhaṁ va sutaṁ mutaṁ vā,


pli: Sīlabbataṁ bhikkhu na nissayeyya.


pli: Diṭṭhimpi lokasmiṁ na kappayeyya,


pli: Ñāṇena vā sīlavatena vāpi;


pli: Samoti attānamanūpaneyya,


pli: Hīno na maññetha visesi vāpi.


pli: Attaṁ pahāya anupādiyāno,


pli: Ñāṇepi so nissayaṁ no karoti;


pli: Sa ve viyattesu na vaggasārī,


pli: Diṭṭhimpi so na pacceti kiñci.


pli: Yassūbhayante paṇidhīdha natthi,


pli: Bhavābhavāya idha vā huraṁ vā;


pli: Nivesanā tassa na santi keci,


pli: Dhammesu niccheyya samuggahītaṁ.


pli: Tassīdha diṭṭhe va sute mute vā,


pli: Pakappitā natthi aṇūpi saññā;


pli: Taṁ brāhmaṇaṁ diṭṭhimanādiyānaṁ,


pli: Kenīdha lokasmiṁ vikappayeyya.


pli: Na kappayanti na purekkharonti,


pli: Dhammāpi tesaṁ na paṭicchitāse;


pli: Na brāhmaṇo sīlavatena neyyo,


pli: Pāraṅgato na pacceti tādīti.


pli: Paramaṭṭhakasuttaṁ pañcamaṁ.


title_pli: Sutta Nipāta 4.6 Jarāsutta

pli: Sutta Nipāta 4.6


pli: Jarāsutta


pli: Appaṁ vata jīvitaṁ idaṁ,


pli: Oraṁ vassasatāpi miyyati;


pli: Yo cepi aticca jīvati,


pli: Atha kho so jarasāpi miyyati.


pli: Socanti janā mamāyite,


pli: Na hi santi niccā pariggahā;


pli: Vinābhāvasantamevidaṁ,


pli: Iti disvā nāgāramāvase.


pli: Maraṇenapi taṁ pahīyati,


pli: Yaṁ puriso mamidanti maññati;


pli: Etampi viditvā paṇḍito,


pli: Na mamattāya nametha māmako.


pli: Supinena yathāpi saṅgataṁ,


pli: Paṭibuddho puriso na passati;


pli: Evampi piyāyitaṁ janaṁ,


pli: Petaṁ kālaṅkataṁ na passati.


pli: Diṭṭhāpi sutāpi te janā,


pli: Yesaṁ nāmamidaṁ pavuccati;


pli: Nāmaṁyevāvasissati,


pli: Akkheyyaṁ petassa jantuno.


pli: Sokapparidevamaccharaṁ,


pli: Na jahanti giddhā mamāyite;


pli: Tasmā munayo pariggahaṁ,


pli: Hitvā acariṁsu khemadassino.


pli: Patilīnacarassa bhikkhuno,


pli: Bhajamānassa vivittamāsanaṁ;


pli: Sāmaggiyamāhu tassa taṁ,


pli: Yo attānaṁ bhavane na dassaye.


pli: Sabbattha munī anissito,


pli: Na piyaṁ kubbati nopi appiyaṁ;


pli: Tasmiṁ paridevamaccharaṁ,


pli: Paṇṇe vāri yathā na limpati.


pli: Udabindu yathāpi pokkhare,


pli: Padume vāri yathā na limpati;


pli: Evaṁ muni nopalimpati,


pli: Yadidaṁ diṭṭhasutaṁ mutesu vā.


pli: Dhono na hi tena maññati,


pli: Yadidaṁ diṭṭhasutaṁ mutesu vā;


pli: Nāññena visuddhimicchati,


pli: Na hi so rajjati no virajjatīti.


pli: Jarāsuttaṁ chaṭṭhaṁ.


title_pli: Sutta Nipāta 4.7 Tissametteyyasutta

pli: Sutta Nipāta 4.7


pli: Tissametteyyasutta


pli: “Methunamanuyuttassa,


pli: (iccāyasmā tisso metteyyo)


pli: Vighātaṁ brūhi mārisa;


pli: Sutvāna tava sāsanaṁ,


pli: Viveke sikkhissāmase”.


pli: (metteyyāti bhagavā)


pli: Mussate vāpi sāsanaṁ;


pli: Micchā ca paṭipajjati,


pli: Etaṁ tasmiṁ anāriyaṁ.


pli: Eko pubbe caritvāna,


pli: methunaṁ yo nisevati;


pli: Yānaṁ bhantaṁva taṁ loke,


pli: hīnamāhu puthujjanaṁ.


pli: Yaso kitti ca yā pubbe,


pli: hāyate vāpi tassa sā;


pli: Etampi disvā sikkhetha,


pli: methunaṁ vippahātave.


pli: Saṅkappehi pareto so,


pli: kapaṇo viya jhāyati;


pli: Sutvā paresaṁ nigghosaṁ,


pli: maṅku hoti tathāvidho.


pli: Atha satthāni kurute,


pli: paravādehi codito;


pli: Esa khvassa mahāgedho,


pli: mosavajjaṁ pagāhati.


pli: Paṇḍitoti samaññāto,


pli: ekacariyaṁ adhiṭṭhito;


pli: Athāpi methune yutto,


pli: mandova parikissati.


pli: Etamādīnavaṁ ñatvā,


pli: Muni pubbāpare idha;


pli: Ekacariyaṁ daḷhaṁ kayirā,


pli: Na nisevetha methunaṁ.


pli: Vivekaññeva sikkhetha,


pli: etaṁ ariyānamuttamaṁ;


pli: Na tena seṭṭho maññetha,


pli: sa ve nibbānasantike.


pli: Rittassa munino carato,


pli: Kāmesu anapekkhino;


pli: Oghatiṇṇassa pihayanti,


pli: Kāmesu gadhitā pajā”ti.


pli: Tissametteyyasuttaṁ sattamaṁ.


title_pli: Sutta Nipāta 4.8 Pasūrasutta

pli: Sutta Nipāta 4.8


pli: Pasūrasutta


pli: Idheva suddhī iti vādayanti,


pli: Nāññesu dhammesu visuddhimāhu;


pli: Yaṁ nissitā tattha subhaṁ vadānā,


pli: Paccekasaccesu puthū niviṭṭhā.


pli: Te vādakāmā parisaṁ vigayha,


pli: Bālaṁ dahantī mithu aññamaññaṁ;


pli: Vadanti te aññasitā kathojjaṁ,


pli: Pasaṁsakāmā kusalā vadānā.


pli: Yutto kathāyaṁ parisāya majjhe,


pli: Pasaṁsamicchaṁ vinighāti hoti;


pli: Apāhatasmiṁ pana maṅku hoti,


pli: Nindāya so kuppati randhamesī.


pli: Yamassa vādaṁ parihīnamāhu,


pli: Apāhataṁ pañhavimaṁsakāse;


pli: Paridevati socati hīnavādo,


pli: Upaccagā manti anutthunāti.


pli: Ete vivādā samaṇesu jātā,


pli: Etesu ugghātinighāti hoti;


pli: Etampi disvā virame kathojjaṁ,


pli: Na haññadatthatthi pasaṁsalābhā.


pli: Pasaṁsito vā pana tattha hoti,


pli: Akkhāya vādaṁ parisāya majjhe;


pli: So hassatī unnamatī ca tena,


pli: Pappuyya tamatthaṁ yathā mano ahu.


pli: Yā unnatī sāssa vighātabhūmi,


pli: Mānātimānaṁ vadate paneso;


pli: Etampi disvā na vivādayetha,


pli: Na hi tena suddhiṁ kusalā vadanti.


pli: Sūro yathā rājakhādāya puṭṭho,


pli: Abhigajjameti paṭisūramicchaṁ;


pli: Yeneva so tena palehi sūra,


pli: Pubbeva natthi yadidaṁ yudhāya.


pli: Ye diṭṭhimuggayha vivādayanti,


pli: Idameva saccanti ca vādayanti;


pli: Te tvaṁ vadassū na hi tedha atthi,


pli: Vādamhi jāte paṭisenikattā.


pli: Visenikatvā pana ye caranti,


pli: Diṭṭhīhi diṭṭhiṁ avirujjhamānā;


pli: Tesu tvaṁ kiṁ labhetho pasūra,


pli: Yesīdha natthī paramuggahītaṁ.


pli: Atha tvaṁ pavitakkamāgamā,


pli: Manasā diṭṭhigatāni cintayanto;


pli: Dhonena yugaṁ samāgamā,


pli: Na hi tvaṁ sakkhasi sampayātaveti.


pli: Pasūrasuttaṁ aṭṭhamaṁ.


title_pli: Sutta Nipāta 4.9 Māgaṇḍiyasutta

pli: Sutta Nipāta 4.9


pli: Māgaṇḍiyasutta


pli: “Disvāna taṇhaṁ aratiṁ ragañca,


pli: Nāhosi chando api methunasmiṁ;


pli: Kimevidaṁ muttakarīsapuṇṇaṁ,


pli: Pādāpi naṁ samphusituṁ na icche”.


pli: “Etādisañce ratanaṁ na icchasi,


pli: Nāriṁ narindehi bahūhi patthitaṁ;


pli: Diṭṭhigataṁ sīlavataṁ nu jīvitaṁ,


pli: Bhavūpapattiñca vadesi kīdisaṁ”.


pli: “Idaṁ vadāmīti na tassa hoti,


pli: (māgaṇḍiyāti bhagavā)


pli: Dhammesu niccheyya samuggahītaṁ;


pli: Passañca diṭṭhīsu anuggahāya,


pli: Ajjhattasantiṁ pacinaṁ adassaṁ”.


pli: “Vinicchayā yāni pakappitāni,


pli: (iti māgaṇḍiyo)


pli: Te ve munī brūsi anuggahāya;


pli: Ajjhattasantīti yametamatthaṁ,


pli: Kathaṁ nu dhīrehi paveditaṁ taṁ”.


pli: “Na diṭṭhiyā na sutiyā na ñāṇena,


pli: Sīlabbatenāpi na suddhimāha;


pli: Adiṭṭhiyā assutiyā añāṇā,


pli: Asīlatā abbatā nopi tena;


pli: Ete ca nissajja anuggahāya,


pli: Santo anissāya bhavaṁ na jappe”.


pli: “No ce kira diṭṭhiyā na sutiyā na ñāṇena,


pli: Maññāmahaṁ momuhameva dhammaṁ,


pli: Diṭṭhiyā eke paccenti suddhiṁ”.


pli: “Diṭṭhañca nissāya anupucchamāno,


pli: (māgaṇḍiyāti bhagavā)


pli: Samuggahītesu pamohamāgā;


pli: Ito ca nāddakkhi aṇumpi saññaṁ,


pli: Tasmā tuvaṁ momuhato dahāsi.


pli: Samo visesī uda vā nihīno,


pli: Yo maññati so vivadetha tena;


pli: Tīsu vidhāsu avikampamāno,


pli: Samo visesīti na tassa hoti.


pli: Saccanti so brāhmaṇo kiṁ vadeyya,


pli: Musāti vā so vivadetha kena;


pli: Yasmiṁ samaṁ visamaṁ vāpi natthi,


pli: Sa kena vādaṁ paṭisaṁyujeyya.


pli: Okaṁ pahāya aniketasārī,


pli: Gāme akubbaṁ muni santhavāni;


pli: Kāmehi ritto apurakkharāno,


pli: Kathaṁ na viggayha janena kayirā.


pli: Yehi vivitto vicareyya loke,


pli: Na tāni uggayha vadeyya nāgo;


pli: Jalambujaṁ kaṇḍakavārijaṁ yathā,


pli: Jalena paṅkena canūpalittaṁ;


pli: Evaṁ munī santivādo agiddho,


pli: Kāme ca loke ca anūpalitto.


pli: Na vedagū diṭṭhiyāyako na mutiyā,


pli: Sa mānameti na hi tammayo so;


pli: Na kammunā nopi sutena neyyo,


pli: Anūpanīto sa nivesanesu.


pli: Saññāvirattassa na santi ganthā,


pli: Paññāvimuttassa na santi mohā;


pli: Saññañca diṭṭhiñca ye aggahesuṁ,


pli: Te ghaṭṭayantā vicaranti loke”ti.


pli: Māgaṇḍiyasuttaṁ navamaṁ.


title_pli: Sutta Nipāta 5.1 Vatthugāthā

pli: Sutta Nipāta 5.1


pli: Vatthugāthā


pli: Kosalānaṁ purā rammā,


pli: agamā dakkhiṇāpathaṁ;


pli: Ākiñcaññaṁ patthayāno,


pli: brāhmaṇo mantapāragū.


pli: So assakassa visaye,


pli: aḷakassa samāsane;


pli: Vasi godhāvarīkūle,


pli: uñchena ca phalena ca.


pli: Tasseva upanissāya,


pli: gāmo ca vipulo ahu;


pli: Tato jātena āyena,


pli: mahāyaññamakappayi.


pli: Mahāyaññaṁ yajitvāna,


pli: puna pāvisi assamaṁ;


pli: Tasmiṁ paṭipaviṭṭhamhi,


pli: añño āgañchi brāhmaṇo.


pli: Ugghaṭṭapādo tasito,


pli: paṅkadanto rajassiro;


pli: So ca naṁ upasaṅkamma,


pli: satāni pañca yācati.


pli: Tamenaṁ bāvarī disvā,


pli: āsanena nimantayi;


pli: Sukhañca kusalaṁ pucchi,


pli: idaṁ vacanamabravi.


pli: “Yaṁ kho mama deyyadhammaṁ,


pli: Sabbaṁ visajjitaṁ mayā;


pli: Anujānāhi me brahme,


pli: Natthi pañcasatāni me”.


pli: “Sace me yācamānassa,


pli: bhavaṁ nānupadassati;


pli: Sattame divase tuyhaṁ,


pli: muddhā phalatu sattadhā”.


pli: Abhisaṅkharitvā kuhako,


pli: bheravaṁ so akittayi;


pli: Tassa taṁ vacanaṁ sutvā,


pli: bāvarī dukkhito ahu.


pli: Ussussati anāhāro,


pli: Sokasallasamappito;


pli: Athopi evaṁ cittassa,


pli: Jhāne na ramatī mano.


pli: Utrastaṁ dukkhitaṁ disvā,


pli: Devatā atthakāminī;


pli: Bāvariṁ upasaṅkamma,


pli: Idaṁ vacanamabravi.


pli: “Na so muddhaṁ pajānāti,


pli: Kuhako so dhanatthiko;


pli: Muddhani muddhapāte vā,


pli: Ñāṇaṁ tassa na vijjati”.


pli: “Bhotī carahi jānāsi,


pli: Taṁ me akkhāhi pucchitā;


pli: Muddhaṁ muddhādhipātañca,


pli: Taṁ suṇoma vaco tava”.


pli: “Ahampetaṁ na jānāmi,


pli: Ñāṇamettha na vijjati;


pli: Muddhani muddhādhipāte ca,


pli: Jinānaṁ hettha dassanaṁ”.


pli: “Atha ko carahi jānāti,


pli: Asmiṁ pathavimaṇḍale;


pli: Taṁ me akkhāhi devate”.


pli: “Purā kapilavatthumhā,


pli: Nikkhanto lokanāyako;


pli: Apacco okkākarājassa,


pli: Sakyaputto pabhaṅkaro.


pli: So hi brāhmaṇa sambuddho,


pli: Sabbadhammāna pāragū;


pli: Sabbābhiññābalappatto,


pli: Sabbadhammesu cakkhumā;


pli: Sabbakammakkhayaṁ patto,


pli: Vimutto upadhikkhaye.


pli: Buddho so bhagavā loke,


pli: Dhammaṁ deseti cakkhumā;


pli: Taṁ tvaṁ gantvāna pucchassu,


pli: So te taṁ byākarissati”.


pli: Sambuddhoti vaco sutvā,


pli: Udaggo bāvarī ahu;


pli: Sokassa tanuko āsi,


pli: Pītiñca vipulaṁ labhi.


pli: So bāvarī attamano udaggo,


pli: Taṁ devataṁ pucchati vedajāto;


pli: “Katamamhi gāme nigamamhi vā pana,


pli: Katamamhi vā janapade lokanātho;


pli: Yattha gantvāna passemu,


pli: Sambuddhaṁ dvipaduttamaṁ”.


pli: “Sāvatthiyaṁ kosalamandire jino,


pli: Pahūtapañño varabhūrimedhaso;


pli: So sakyaputto vidhuro anāsavo,


pli: Muddhādhipātassa vidū narāsabho”.


pli: Tato āmantayī sisse,


pli: Brāhmaṇe mantapārage;


pli: “Etha māṇavā akkhissaṁ,


pli: Suṇātha vacanaṁ mama.


pli: Yasseso dullabho loke,


pli: Pātubhāvo abhiṇhaso;


pli: Svājja lokamhi uppanno,


pli: Sambuddho iti vissuto;


pli: Khippaṁ gantvāna sāvatthiṁ,


pli: Passavho dvipaduttamaṁ”.


pli: “Kathaṁ carahi jānemu,


pli: Disvā buddhoti brāhmaṇa;


pli: Ajānataṁ no pabrūhi,


pli: Yathā jānemu taṁ mayaṁ”.


pli: “Āgatāni hi mantesu,


pli: Mahāpurisalakkhaṇā;


pli: Dvattiṁsāni ca byākkhātā,


pli: Samattā anupubbaso.


pli: Yassete honti gattesu,


pli: Dveyeva tassa gatiyo,


pli: Tatiyā hi na vijjati.


pli: Sace agāraṁ āvasati,


pli: Vijeyya pathaviṁ imaṁ;


pli: Adaṇḍena asatthena,


pli: Dhammena manusāsati.


pli: Sace ca so pabbajati,


pli: Agārā anagāriyaṁ;


pli: Vivaṭṭacchado sambuddho,


pli: Arahā bhavati anuttaro.


pli: Jātiṁ gottañca lakkhaṇaṁ,


pli: Mante sisse punāpare;


pli: Muddhaṁ muddhādhipātañca,


pli: Manasāyeva pucchatha.


pli: Anāvaraṇadassāvī,


pli: Yadi buddho bhavissati;


pli: Manasā pucchite pañhe,


pli: Vācāya vissajessati”.


pli: Bāvarissa vaco sutvā,


pli: Sissā soḷasa brāhmaṇā;


pli: Ajito tissametteyyo,


pli: Puṇṇako atha mettagū.


pli: Dhotako upasīvo ca,


pli: Nando ca atha hemako;


pli: Todeyya-kappā dubhayo,


pli: Jatukaṇṇī ca paṇḍito.


pli: Bhadrāvudho udayo ca,


pli: Posālo cāpi brāhmaṇo;


pli: Mogharājā ca medhāvī,


pli: Piṅgiyo ca mahāisi.


pli: Paccekagaṇino sabbe,


pli: Sabbalokassa vissutā;


pli: Jhāyī jhānaratā dhīrā,


pli: Pubbavāsanavāsitā.


pli: Bāvariṁ abhivādetvā,


pli: Katvā ca naṁ padakkhiṇaṁ;


pli: Jaṭājinadharā sabbe,


pli: Pakkāmuṁ uttarāmukhā.


pli: Aḷakassa patiṭṭhānaṁ,


pli: Purimāhissatiṁ tadā;


pli: Ujjeniñcāpi gonaddhaṁ,


pli: Vedisaṁ vanasavhayaṁ.


pli: Kosambiñcāpi sāketaṁ,


pli: Sāvatthiñca puruttamaṁ;


pli: Setabyaṁ kapilavatthuṁ,


pli: Kusinārañca mandiraṁ.


pli: Pāvañca bhoganagaraṁ,


pli: Vesāliṁ māgadhaṁ puraṁ;


pli: Pāsāṇakaṁ cetiyañca,


pli: Ramaṇīyaṁ manoramaṁ.


pli: Tasitovudakaṁ sītaṁ,


pli: Mahālābhaṁva vāṇijo;


pli: Chāyaṁ ghammābhitattova,


pli: Turitā pabbatamāruhuṁ.


pli: Bhagavā tamhi samaye,


pli: Bhikkhusaṅghapurakkhato;


pli: Bhikkhūnaṁ dhammaṁ deseti,


pli: Sīhova nadatī vane.


pli: Ajito addasa buddhaṁ,


pli: Sataraṁsiṁva bhāṇumaṁ;


pli: Candaṁ yathā pannarase,


pli: Pāripūriṁ upāgataṁ.


pli: Athassa gatte disvāna,


pli: Paripūrañca byañjanaṁ;


pli: Ekamantaṁ ṭhito haṭṭho,


pli: Manopañhe apucchatha.


pli: “Ādissa jammanaṁ brūhi,


pli: Gottaṁ brūhi salakkhaṇaṁ;


pli: Mantesu pāramiṁ brūhi,


pli: Kati vāceti brāhmaṇo”.


pli: “Vīsaṁ vassasataṁ āyu,


pli: So ca gottena bāvarī;


pli: Tīṇissa lakkhaṇā gatte,


pli: Tiṇṇaṁ vedāna pāragū.


pli: Lakkhaṇe itihāse ca,


pli: Sanighaṇḍusakeṭubhe;


pli: Pañcasatāni vāceti,


pli: Sadhamme pāramiṁ gato”.


pli: “Lakkhaṇānaṁ pavicayaṁ,


pli: Bāvarissa naruttama;


pli: Kaṅkhacchida pakāsehi,


pli: Mā no kaṅkhāyitaṁ ahu”.


pli: “Mukhaṁ jivhāya chādeti,


pli: Uṇṇassa bhamukantare;


pli: Kosohitaṁ vatthaguyhaṁ,


pli: Evaṁ jānāhi māṇava”.


pli: Pucchañhi kiñci asuṇanto,


pli: Sutvā pañhe viyākate;


pli: Vicinteti jano sabbo,


pli: Vedajāto katañjalī.


pli: “Ko nu devo vā brahmā vā,


pli: Indo vāpi sujampati;


pli: Manasā pucchite pañhe,


pli: Kametaṁ paṭibhāsati”.


pli: “Muddhaṁ muddhādhipātañca,


pli: Bāvarī paripucchati;


pli: Taṁ byākarohi bhagavā,


pli: Kaṅkhaṁ vinaya no ise”.


pli: “Avijjā muddhāti jānāhi,


pli: Vijjā muddhādhipātinī;


pli: Saddhāsatisamādhīhi,


pli: Chandaviriyena saṁyutā”.


pli: Tato vedena mahatā,


pli: Santhambhitvāna māṇavo;


pli: Ekaṁsaṁ ajinaṁ katvā,


pli: Pādesu sirasā pati.


pli: “Bāvarī brāhmaṇo bhoto,


pli: Saha sissehi mārisa;


pli: Udaggacitto sumano,


pli: Pāde vandati cakkhuma”.


pli: “Sukhito bāvarī hotu,


pli: Saha sissehi brāhmaṇo;


pli: Tvañcāpi sukhito hohi,


pli: Ciraṁ jīvāhi māṇava.


pli: Bāvarissa ca tuyhaṁ vā,


pli: Sabbesaṁ sabbasaṁsayaṁ;


pli: Katāvakāsā pucchavho,


pli: Yaṁ kiñci manasicchatha”.


pli: Sambuddhena katokāso,


pli: Nisīditvāna pañjalī;


pli: Ajito paṭhamaṁ pañhaṁ,


pli: Tattha pucchi tathāgataṁ.


pli: Vatthugāthā niṭṭhitā.


title_pli: Sutta Nipāta 5.10 Todeyyamāṇavapucchā

pli: Sutta Nipāta 5.10


pli: Todeyyamāṇavapucchā


pli: “Yasmiṁ kāmā na vasanti,


pli: (iccāyasmā todeyyo)


pli: Taṇhā yassa na vijjati;


pli: Kathaṅkathā ca yo tiṇṇo,


pli: Vimokkho tassa kīdiso”.


pli: (todeyyāti bhagavā)


pli: Vimokkho tassa nāparo”.


pli: “Nirāsaso so uda āsasāno,


pli: Paññāṇavā so uda paññakappī;


pli: Muniṁ ahaṁ sakka yathā vijaññaṁ,


pli: Taṁ me viyācikkha samantacakkhu”.


pli: “Nirāsaso so na ca āsasāno,


pli: Paññāṇavā so na ca paññakappī;


pli: Evampi todeyya muniṁ vijāna,


pli: Akiñcanaṁ kāmabhave asattan”ti.


pli: Todeyyamāṇavapucchā navamā.


title_pli: Sutta Nipāta 5.11 Kappamāṇavapucchā

pli: Sutta Nipāta 5.11


pli: Kappamāṇavapucchā


pli: “Majjhe sarasmiṁ tiṭṭhataṁ,


pli: (iccāyasmā kappo)


pli: Oghe jāte mahabbhaye;


pli: Jarāmaccuparetānaṁ,


pli: Dīpaṁ pabrūhi mārisa;


pli: Tvañca me dīpamakkhāhi,


pli: Yathāyidaṁ nāparaṁ siyā”.


pli: (kappāti bhagavā)


pli: Dīpaṁ pabrūmi kappa te.


pli: Akiñcanaṁ anādānaṁ,


pli: etaṁ dīpaṁ anāparaṁ;


pli: Nibbānaṁ iti naṁ brūmi,


pli: jarāmaccuparikkhayaṁ.


pli: Etadaññāya ye satā,


pli: Diṭṭhadhammābhinibbutā;


pli: Na te māravasānugā,


pli: Na te mārassa paddhagū”ti.


pli: Kappamāṇavapucchā dasamā.


title_pli: Sutta Nipāta 5.12 Jatukaṇṇimāṇavapucchā

pli: Sutta Nipāta 5.12


pli: Jatukaṇṇimāṇavapucchā


pli: “Sutvānahaṁ vīramakāmakāmiṁ,


pli: (iccāyasmā jatukaṇṇi)


pli: Oghātigaṁ puṭṭhumakāmamāgamaṁ;


pli: Santipadaṁ brūhi sahajanetta,


pli: Yathātacchaṁ bhagavā brūhi metaṁ.


pli: Bhagavā hi kāme abhibhuyya iriyati,


pli: Ādiccova pathaviṁ tejī tejasā;


pli: Parittapaññassa me bhūripañña,


pli: Ācikkha dhammaṁ yamahaṁ vijaññaṁ;


pli: Jātijarāya idha vippahānaṁ”.


pli: “Kāmesu vinaya gedhaṁ,


pli: (jatukaṇṇīti bhagavā)


pli: Nekkhammaṁ daṭṭhu khemato;


pli: Uggahītaṁ nirattaṁ vā,


pli: Mā te vijjittha kiñcanaṁ.


pli: Yaṁ pubbe taṁ visosehi,


pli: pacchā te māhu kiñcanaṁ;


pli: Majjhe ce no gahessasi,


pli: upasanto carissasi.


pli: Sabbaso nāmarūpasmiṁ,


pli: Vītagedhassa brāhmaṇa;


pli: Āsavāssa na vijjanti,


pli: Yehi maccuvasaṁ vaje”ti.


pli: Jatukaṇṇimāṇavapucchā ekādasamā.


title_pli: Sutta Nipāta 5.13 Bhadrāvudhamāṇavapucchā

pli: Sutta Nipāta 5.13


pli: Bhadrāvudhamāṇavapucchā


pli: “Okañjahaṁ taṇhacchidaṁ anejaṁ,


pli: (iccāyasmā bhadrāvudho)


pli: Nandiñjahaṁ oghatiṇṇaṁ vimuttaṁ;


pli: Kappañjahaṁ abhiyāce sumedhaṁ,


pli: Sutvāna nāgassa apanamissanti ito.


pli: Nānājanā janapadehi saṅgatā,


pli: Tava vīra vākyaṁ abhikaṅkhamānā;


pli: Tesaṁ tuvaṁ sādhu viyākarohi,


pli: Tathā hi te vidito esa dhammo”.


pli: “Ādānataṇhaṁ vinayetha sabbaṁ,


pli: (bhadrāvudhāti bhagavā


pli: Uddhaṁ adho tiriyañcāpi majjhe;


pli: Yaṁ yañhi lokasmimupādiyanti,


pli: Teneva māro anveti jantuṁ.


pli: Tasmā pajānaṁ na upādiyetha,


pli: Bhikkhu sato kiñcanaṁ sabbaloke;


pli: Ādānasatte iti pekkhamāno,


pli: Pajaṁ imaṁ maccudheyye visattan”ti.


pli: Bhadrāvudhamāṇavapucchā dvādasamā.


title_pli: Sutta Nipāta 5.14 Udayamāṇavapucchā

pli: Sutta Nipāta 5.14


pli: Udayamāṇavapucchā


pli: “Jhāyiṁ virajamāsīnaṁ,


pli: (iccāyasmā udayo)


pli: Katakiccaṁ anāsavaṁ;


pli: Pāraguṁ sabbadhammānaṁ,


pli: Atthi pañhena āgamaṁ;


pli: Aññāvimokkhaṁ pabrūhi,


pli: Avijjāya pabhedanaṁ”.


pli: “Pahānaṁ kāmacchandānaṁ,


pli: (udayāti bhagavā)


pli: Domanassāna cūbhayaṁ;


pli: Thinassa ca panūdanaṁ,


pli: Kukkuccānaṁ nivāraṇaṁ.


pli: Upekkhāsatisaṁsuddhaṁ,


pli: dhammatakkapurejavaṁ;


pli: Aññāvimokkhaṁ pabrūmi,


pli: avijjāya pabhedanaṁ”.


pli: “Kiṁsu saṁyojano loko,


pli: kiṁsu tassa vicāraṇaṁ;


pli: Kissassa vippahānena,


pli: nibbānaṁ iti vuccati”.


pli: “Nandisaṁyojano loko,


pli: vitakkassa vicāraṇaṁ;


pli: Taṇhāya vippahānena,


pli: “Kathaṁ satassa carato,


pli: viññāṇaṁ uparujjhati;


pli: Bhagavantaṁ puṭṭhumāgamma,


pli: taṁ suṇoma vaco tava”.


pli: “Ajjhattañca bahiddhā ca,


pli: Vedanaṁ nābhinandato;


pli: Evaṁ satassa carato,


pli: Viññāṇaṁ uparujjhatī”ti.


pli: Udayamāṇavapucchā terasamā.


title_pli: Sutta Nipāta 5.15 Posālamāṇavapucchā

pli: Sutta Nipāta 5.15


pli: Posālamāṇavapucchā


pli: “Yo atītaṁ ādisati,


pli: (iccāyasmā posālo)


pli: Anejo chinnasaṁsayo;


pli: Pāraguṁ sabbadhammānaṁ,


pli: Atthi pañhena āgamaṁ.


pli: Vibhūtarūpasaññissa,


pli: sabbakāyappahāyino;


pli: Ajjhattañca bahiddhā ca,


pli: natthi kiñcīti passato;


pli: Ñāṇaṁ sakkānupucchāmi,


pli: kathaṁ neyyo tathāvidho”.


pli: “Viññāṇaṭṭhitiyo sabbā,


pli: (posālāti bhagavā)


pli: Abhijānaṁ tathāgato;


pli: Tiṭṭhantamenaṁ jānāti,


pli: Vimuttaṁ tapparāyaṇaṁ.


pli: Ākiñcaññasambhavaṁ ñatvā,


pli: Nandī saṁyojanaṁ iti;


pli: Evametaṁ abhiññāya,


pli: Tato tattha vipassati;


pli: Etaṁ ñāṇaṁ tathaṁ tassa,


pli: Brāhmaṇassa vusīmato”ti.


pli: Posālamāṇavapucchā cuddasamā.


title_pli: Sutta Nipāta 5.16 Mogharājamāṇavapucchā

pli: Sutta Nipāta 5.16


pli: Mogharājamāṇavapucchā


pli: “Dvāhaṁ sakkaṁ apucchissaṁ,


pli: (iccāyasmā mogharājā)


pli: Na me byākāsi cakkhumā;


pli: Yāvatatiyañca devīsi,


pli: Byākarotīti me sutaṁ.


pli: Ayaṁ loko paro loko,


pli: brahmaloko sadevako;


pli: Diṭṭhiṁ te nābhijānāti,


pli: gotamassa yasassino.


pli: Evaṁ abhikkantadassāviṁ,


pli: atthi pañhena āgamaṁ;


pli: Kathaṁ lokaṁ avekkhantaṁ,


pli: maccurājā na passati”.


pli: “Suññato lokaṁ avekkhassu,


pli: Mogharāja sadā sato;


pli: Attānudiṭṭhiṁ ūhacca,


pli: Evaṁ maccutaro siyā;


pli: Evaṁ lokaṁ avekkhantaṁ,


pli: Maccurājā na passatī”ti.


pli: Mogharājamāṇavapucchā pannarasamā.


title_pli: Sutta Nipāta 5.17 Piṅgiyamāṇavapucchā

pli: Sutta Nipāta 5.17


pli: Piṅgiyamāṇavapucchā


pli: “Jiṇṇohamasmi abalo vītavaṇṇo,


pli: (iccāyasmā piṅgiyo)


pli: Nettā na suddhā savanaṁ na phāsu;


pli: Māhaṁ nassaṁ momuho antarāva,


pli: Ācikkha dhammaṁ yamahaṁ vijaññaṁ;


pli: Jātijarāya idha vippahānaṁ”.


pli: “Disvāna rūpesu vihaññamāne,


pli: (piṅgiyāti bhagavā)


pli: Ruppanti rūpesu janā pamattā;


pli: Tasmā tuvaṁ piṅgiya appamatto,


pli: Jahassu rūpaṁ apunabbhavāya”.


pli: “Disā catasso vidisā catasso,


pli: Uddhaṁ adho dasa disā imāyo;


pli: Na tuyhaṁ adiṭṭhaṁ asutaṁ amutaṁ,


pli: Atho aviññātaṁ kiñcanamatthi loke;


pli: Ācikkha dhammaṁ yamahaṁ vijaññaṁ,


pli: “Taṇhādhipanne manuje pekkhamāno,


pli: Santāpajāte jarasā parete;


pli: Jahassu taṇhaṁ apunabbhavāyā”ti.


pli: Piṅgiyamāṇavapucchā soḷasamā.


title_pli: Sutta Nipāta 5.18 Pārāyanatthutigāthā

pli: Sutta Nipāta 5.18


pli: Pārāyanatthutigāthā


pli: Idamavoca bhagavā magadhesu viharanto pāsāṇake cetiye,


pli: paricārakasoḷasānaṁ brāhmaṇānaṁ ajjhiṭṭho puṭṭho puṭṭho pañhaṁ byākāsi.


pli: Ekamekassa cepi pañhassa atthamaññāya dhammamaññāya dhammānudhammaṁ paṭipajjeyya, gaccheyyeva jarāmaraṇassa pāraṁ.


pli: Pāraṅgamanīyā ime dhammāti, tasmā imassa dhammapariyāyassa pārāyananteva adhivacanaṁ.


pli: Ajito tissametteyyo,


pli: puṇṇako atha mettagū;


pli: Dhotako upasīvo ca,


pli: nando ca atha hemako.


pli: Todeyya-kappā dubhayo,


pli: jatukaṇṇī ca paṇḍito;


pli: Bhadrāvudho udayo ca,


pli: posālo cāpi brāhmaṇo;


pli: Mogharājā ca medhāvī,


pli: piṅgiyo ca mahāisi.


pli: Ete buddhaṁ upāgacchuṁ,


pli: sampannacaraṇaṁ isiṁ;


pli: Pucchantā nipuṇe pañhe,


pli: buddhaseṭṭhaṁ upāgamuṁ.


pli: Tesaṁ buddho pabyākāsi,


pli: pañhe puṭṭho yathātathaṁ;


pli: Pañhānaṁ veyyākaraṇena,


pli: tosesi brāhmaṇe muni.


pli: Te tositā cakkhumatā,


pli: buddhenādiccabandhunā;


pli: Brahmacariyamacariṁsu,


pli: varapaññassa santike.


pli: Ekamekassa pañhassa,


pli: yathā buddhena desitaṁ;


pli: Tathā yo paṭipajjeyya,


pli: gacche pāraṁ apārato.


pli: Apārā pāraṁ gaccheyya,


pli: bhāvento maggamuttamaṁ;


pli: Maggo so pāraṁ gamanāya,


pli: tasmā pārāyanaṁ iti.


title_pli: Sutta Nipāta 5.19 Pārāyanānugītigāthā

pli: Sutta Nipāta 5.19


pli: Pārāyanānugītigāthā


pli: “Pārāyanamanugāyissaṁ,


pli: (iccāyasmā piṅgiyo)


pli: Yathāddakkhi tathākkhāsi;


pli: Vimalo bhūrimedhaso,


pli: Nikkāmo nibbano nāgo;


pli: Kissa hetu musā bhaṇe.


pli: Pahīnamalamohassa,


pli: mānamakkhappahāyino;


pli: Handāhaṁ kittayissāmi,


pli: giraṁ vaṇṇūpasañhitaṁ.


pli: Tamonudo buddho samantacakkhu,


pli: Lokantagū sabbabhavātivatto;


pli: Anāsavo sabbadukkhappahīno,


pli: Saccavhayo brahme upāsito me.


pli: Dijo yathā kubbanakaṁ pahāya,


pli: Bahupphalaṁ kānanamāvaseyya;


pli: Evampahaṁ appadasse pahāya,


pli: Mahodadhiṁ haṁsoriva ajjhapatto.


pli: Ye me pubbe viyākaṁsu,


pli: Huraṁ gotamasāsanā;


pli: Iccāsi iti bhavissati,


pli: Sabbaṁ taṁ itihītihaṁ;


pli: Sabbaṁ taṁ takkavaḍḍhanaṁ.


pli: Eko tamanudāsino,


pli: jutimā so pabhaṅkaro;


pli: Gotamo bhūripaññāṇo,


pli: gotamo bhūrimedhaso.


pli: Yo me dhammamadesesi,


pli: Sandiṭṭhikamakālikaṁ;


pli: Taṇhakkhayamanītikaṁ,


pli: Yassa natthi upamā kvaci”.


pli: “Kiṁ nu tamhā vippavasasi,


pli: muhuttamapi piṅgiya;


pli: Gotamā bhūripaññāṇā,


pli: gotamā bhūrimedhasā.


pli: Yo te dhammamadesesi,


pli: “Nāhaṁ tamhā vippavasāmi,


pli: Muhuttamapi brāhmaṇa;


pli: Gotamā bhūrimedhasā.


pli: Yassa natthi upamā kvaci.


pli: Passāmi naṁ manasā cakkhunāva,


pli: Rattindivaṁ brāhmaṇa appamatto;


pli: Namassamāno vivasemi rattiṁ,


pli: Teneva maññāmi avippavāsaṁ.


pli: Saddhā ca pīti ca mano sati ca,


pli: Nāpentime gotamasāsanamhā;


pli: Yaṁ yaṁ disaṁ vajati bhūripañño,


pli: Sa tena teneva natohamasmi.


pli: Jiṇṇassa me dubbalathāmakassa,


pli: Teneva kāyo na paleti tattha;


pli: Saṅkappayantāya vajāmi niccaṁ,


pli: Mano hi me brāhmaṇa tena yutto.


pli: Paṅke sayāno pariphandamāno,


pli: Dīpā dīpaṁ upaplaviṁ;


pli: Athaddasāsiṁ sambuddhaṁ,


pli: Oghatiṇṇamanāsavaṁ”.


pli: “Yathā ahū vakkali muttasaddho,


pli: Bhadrāvudho āḷavigotamo ca;


pli: Evamevaṁ tvampi pamuñcassu saddhaṁ,


pli: Gamissasi tvaṁ piṅgiya maccudheyyassa pāraṁ”.


pli: “Esa bhiyyo pasīdāmi,


pli: Sutvāna munino vaco;


pli: Vivaṭṭacchado sambuddho,


pli: Akhilo paṭibhānavā.


pli: Adhideve abhiññāya,


pli: Sabbaṁ vedi varovaraṁ;


pli: Pañhānantakaro satthā,


pli: Kaṅkhīnaṁ paṭijānataṁ.


pli: Asaṁhīraṁ asaṅkuppaṁ,


pli: Yassa natthi upamā kvaci;


pli: Addhā gamissāmi na mettha kaṅkhā,


pli: Evaṁ maṁ dhārehi adhimuttacittan”ti.


pli: Pārāyanavaggo pañcamo.


pli: Suttuddānaṁ


pli: Urago dhaniyopi ca,


pli: Khaggavisāṇo kasi ca;


pli: Cundo bhavo punadeva,


pli: Vasalo ca karaṇīyañca;


pli: Hemavato atha yakkho,


pli: Vijayasuttaṁ munisuttavaranti.


pli: Paṭhamakaṭṭhavaro varavaggo,


pli: Dvādasasuttadharo suvibhatto;


pli: Desito cakkhumatā vimalena,


pli: Suyyati vaggavaro uragoti.


pli: Ratanāmagandho hirimaṅgalanāmo,


pli: Sucilomakapilo ca brāhmaṇadhammo;


pli: Nāvā kiṁsīlauṭṭhahano ca,


pli: Rāhulo ca punapi vaṅgīso.


pli: Sammāparibbājanīyopi cettha,


pli: Dhammikasuttavaro suvibhatto;


pli: Cuddasasuttadharo dutiyamhi,


pli: Cūḷakavaggavaroti tamāhu.


pli: Pabbajjapadhānasubhāsitanāmo,


pli: Pūraḷāso punadeva māgho ca;


pli: Sabhiyaṁ keṇiyameva sallanāmo,


pli: Vāseṭṭhavaro kālikopi ca.


pli: Nālakasuttavaro suvibhatto,


pli: Taṁ anupassī tathā punadeva;


pli: Dvādasasuttadharo tatiyamhi,


pli: Suyyati vaggavaro mahānāmo.


pli: Kāmaguhaṭṭhakaduṭṭhakanāmā,


pli: Suddhavaro paramaṭṭhakanāmo;


pli: Jarā mettiyavaro suvibhatto,


pli: Pasūramāgaṇḍiyā purābhedo.


pli: Kalahavivādo ubho viyuhā ca,


pli: Tuvaṭakaattadaṇḍasāriputtā;


pli: Soḷasasuttadharo catutthamhi,


pli: Aṭṭhakavaggavaroti tamāhu.


pli: Magadhe janapade ramaṇīye,


pli: Desavare katapuññanivese;


pli: Pāsāṇakacetiyavare suvibhatte,


pli: Vasi bhagavā gaṇaseṭṭho.


pli: Ubhayavāsamāgatiyamhi,


pli: Dvādasayojaniyā parisāya;


pli: Soḷasabrāhmaṇānaṁ kira puṭṭho,


pli: Pucchāya soḷasapañhakammiyā;


pli: Nippakāsayi dhammamadāsi.


pli: Atthapakāsakabyañjanapuṇṇaṁ,


pli: Dhammamadesesi parakhemajaniyaṁ;


pli: Lokahitāya jino dvipadaggo,


pli: Suttavaraṁ bahudhammavicitraṁ;


pli: Sabbakilesapamocanahetuṁ,


pli: Desayi suttavaraṁ dvipadaggo.


pli: Byañjanamatthapadaṁ samayuttaṁ,


pli: Akkharasaññitaopamagāḷhaṁ;


pli: Lokavicāraṇañāṇapabhaggaṁ,


pli: Rāgamale amalaṁ vimalaggaṁ,


pli: Dosamale amalaṁ vimalaggaṁ;


pli: Mohamale amalaṁ vimalaggaṁ,


pli: Lokavicāraṇañāṇapabhaggaṁ;


pli: Klesamale amalaṁ vimalaggaṁ,


pli: Duccaritamale amalaṁ vimalaggaṁ;


pli: Āsavabandhanayogākilesaṁ,


pli: Nīvaraṇāni ca tīṇi malāni;


pli: Tassa kilesapamocanahetuṁ,


pli: Nimmalasabbakilesapanūdaṁ,


pli: Rāgavirāgamanejamasokaṁ;


pli: Santapaṇītasududdasadhammaṁ,


pli: Rāgañca dosakamabhañjitasantaṁ,


pli: Yonicatuggatipañcaviññāṇaṁ;


pli: Taṇhāratacchadanatāṇalatāpamokkhaṁ,


pli: Desayi suttavaraṁ dvipadaggo.


pli: Gambhīraduddasasaṇhanipuṇaṁ,


pli: Paṇḍitavedaniyaṁ nipuṇatthaṁ;


pli: Lokavicāraṇañāṇapabhaggaṁ,


pli: Navaṅgakusumamālagīveyyaṁ,


pli: Indriyajhānavimokkhavibhattaṁ;


pli: Aṭṭhaṅgamaggadharaṁ varayānaṁ,


pli: Somupamaṁ vimalaṁ parisuddhaṁ,


pli: Aṇṇavamūpamaratanasucittaṁ;


pli: Pupphasamaṁ ravimūpamatejaṁ,


pli: Khemasivaṁ sukhasītalasantaṁ,


pli: Maccutatāṇaparaṁ paramatthaṁ;


pli: Tassa sunibbutadassanahetuṁ,


pli: Desayi suttavaraṁ dvipadaggoti.


pli: Suttanipātapāḷi samattā.


title_pli: Sutta Nipāta 5.2 Ajitamāṇavapucchā

pli: Sutta Nipāta 5.2


pli: Ajitamāṇavapucchā


pli: “Kenassu nivuto loko,


pli: (iccāyasmā ajito)


pli: Kenassu nappakāsati;


pli: Kissābhilepanaṁ brūsi,


pli: Kiṁsu tassa mahabbhayaṁ”.


pli: “Avijjāya nivuto loko,


pli: (ajitāti bhagavā)


pli: Vevicchā pamādā nappakāsati;


pli: Jappābhilepanaṁ brūmi,


pli: Dukkhamassa mahabbhayaṁ”.


pli: “Savanti sabbadhi sotā,


pli: Sotānaṁ kiṁ nivāraṇaṁ;


pli: Sotānaṁ saṁvaraṁ brūhi,


pli: Kena sotā pidhiyyare”.


pli: “Yāni sotāni lokasmiṁ,


pli: Sati tesaṁ nivāraṇaṁ;


pli: Sotānaṁ saṁvaraṁ brūmi,


pli: Paññāyete pidhiyyare”.


pli: “Paññā ceva sati yañca,


pli: (iccāyasmā ajito)


pli: Nāmarūpañca mārisa;


pli: Etaṁ me puṭṭho pabrūhi,


pli: Katthetaṁ uparujjhati”.


pli: “Yametaṁ pañhaṁ apucchi,


pli: ajita taṁ vadāmi te;


pli: Yattha nāmañca rūpañca,


pli: asesaṁ uparujjhati;


pli: Viññāṇassa nirodhena,


pli: etthetaṁ uparujjhati”.


pli: “Ye ca saṅkhātadhammāse,


pli: ye ca sekhā puthū idha;


pli: Tesaṁ me nipako iriyaṁ,


pli: puṭṭho pabrūhi mārisa”.


pli: “Kāmesu nābhigijjheyya,


pli: Manasānāvilo siyā;


pli: Kusalo sabbadhammānaṁ,


pli: Sato bhikkhu paribbaje”ti.


pli: Ajitamāṇavapucchā paṭhamā.


title_pli: Sutta Nipāta 5.3 Tissametteyyamāṇavapucchā

pli: Sutta Nipāta 5.3


pli: Tissametteyyamāṇavapucchā


pli: “Kodha santusito loke,


pli: (iccāyasmā tissametteyyo)


pli: Kassa no santi iñjitā;


pli: Ko ubhantamabhiññāya,


pli: Majjhe mantā na lippati;


pli: Kaṁ brūsi mahāpurisoti,


pli: Ko idha sibbinimaccagā”.


pli: “Kāmesu brahmacariyavā,


pli: (metteyyāti bhagavā)


pli: Vītataṇho sadā sato;


pli: Saṅkhāya nibbuto bhikkhu,


pli: Tassa no santi iñjitā.


pli: So ubhantamabhiññāya,


pli: Taṁ brūmi mahāpurisoti,


pli: So idha sibbinimaccagā”ti.


pli: Tissametteyyamāṇavapucchā dutiyā.


title_pli: Sutta Nipāta 5.4 Puṇṇakamāṇavapucchā

pli: Sutta Nipāta 5.4


pli: Puṇṇakamāṇavapucchā


pli: “Anejaṁ mūladassāviṁ,


pli: (iccāyasmā puṇṇako)


pli: Atthi pañhena āgamaṁ;


pli: Kiṁ nissitā isayo manujā,


pli: Khattiyā brāhmaṇā devatānaṁ;


pli: Yaññamakappayiṁsu puthūdha loke,


pli: Pucchāmi taṁ bhagavā brūhi me taṁ”.


pli: “Ye kecime isayo manujā,


pli: (puṇṇakāti bhagavā)


pli: Āsīsamānā puṇṇaka itthattaṁ;


pli: Jaraṁ sitā yaññamakappayiṁsu”.


pli: Kaccissu te bhagavā yaññapathe appamattā;


pli: Atāruṁ jātiñca jarañca mārisa,


pli: “Āsīsanti thomayanti abhijappanti juhanti,


pli: Kāmābhijappanti paṭicca lābhaṁ;


pli: Te yājayogā bhavarāgarattā,


pli: Nātariṁsu jātijaranti brūmi”.


pli: “Te ce nātariṁsu yājayogā,


pli: (iccāyasmā puṇṇako)


pli: Yaññehi jātiñca jarañca mārisa;


pli: Atha ko carahi devamanussaloke,


pli: Atāri jātiñca jarañca mārisa;


pli: “Saṅkhāya lokasmi paroparāni,


pli: Yassiñjitaṁ natthi kuhiñci loke;


pli: Santo vidhūmo anīgho nirāso,


pli: Atāri so jātijaranti brūmī”ti.


pli: Puṇṇakamāṇavapucchā tatiyā.


title_pli: Sutta Nipāta 5.5 Mettagūmāṇavapucchā

pli: Sutta Nipāta 5.5


pli: Mettagūmāṇavapucchā


pli: “Pucchāmi taṁ bhagavā brūhi me taṁ,


pli: (iccāyasmā mettagū)


pli: Maññāmi taṁ vedaguṁ bhāvitattaṁ;


pli: Kuto nu dukkhā samudāgatā ime,


pli: Ye keci lokasmimanekarūpā”.


pli: “Dukkhassa ve maṁ pabhavaṁ apucchasi,


pli: (mettagūti bhagavā)


pli: Taṁ te pavakkhāmi yathā pajānaṁ;


pli: Upadhinidānā pabhavanti dukkhā,


pli: Ye keci lokasmimanekarūpā.


pli: Yo ve avidvā upadhiṁ karoti,


pli: Punappunaṁ dukkhamupeti mando;


pli: Tasmā pajānaṁ upadhiṁ na kayirā,


pli: Dukkhassa jātippabhavānupassī”.


pli: “Yaṁ taṁ apucchimha akittayī no,


pli: Aññaṁ taṁ pucchāma tadiṅgha brūhi;


pli: Kathaṁ nu dhīrā vitaranti oghaṁ,


pli: Jātiṁ jaraṁ sokapariddavañca;


pli: Taṁ me muni sādhu viyākarohi,


pli: Tathā hi te vidito esa dhammo”.


pli: “Kittayissāmi te dhammaṁ,


pli: Diṭṭhe dhamme anītihaṁ;


pli: Yaṁ viditvā sato caraṁ,


pli: Tare loke visattikaṁ”.


pli: “Tañcāhaṁ abhinandāmi,


pli: mahesi dhammamuttamaṁ;


pli: tare loke visattikaṁ”.


pli: “Yaṁ kiñci sampajānāsi,


pli: (mettagūti bhagavā)


pli: Uddhaṁ adho tiriyañcāpi majjhe;


pli: Etesu nandiñca nivesanañca,


pli: Panujja viññāṇaṁ bhave na tiṭṭhe.


pli: Evaṁvihārī sato appamatto,


pli: Bhikkhu caraṁ hitvā mamāyitāni;


pli: Jātiṁ jaraṁ sokapariddavañca,


pli: Idheva vidvā pajaheyya dukkhaṁ”.


pli: “Etābhinandāmi vaco mahesino,


pli: Sukittitaṁ gotamanūpadhīkaṁ;


pli: Addhā hi bhagavā pahāsi dukkhaṁ,


pli: Tathā hi te vidito esa dhammo.


pli: Te cāpi nūnappajaheyyu dukkhaṁ,


pli: Ye tvaṁ muni aṭṭhitaṁ ovadeyya;


pli: Taṁ taṁ namassāmi samecca nāga,


pli: Appeva maṁ bhagavā aṭṭhitaṁ ovadeyya”.


pli: “Yaṁ brāhmaṇaṁ vedagumābhijaññā,


pli: Akiñcanaṁ kāmabhave asattaṁ;


pli: Addhā hi so oghamimaṁ atāri,


pli: Tiṇṇo ca pāraṁ akhilo akaṅkho.


pli: Vidvā ca yo vedagū naro idha,


pli: Bhavābhave saṅgamimaṁ visajja;


pli: So vītataṇho anīgho nirāso,


pli: Atāri so jātijaranti brūmī”ti.


pli: Mettagūmāṇavapucchā catutthī.


title_pli: Sutta Nipāta 5.6 Dhotakamāṇavapucchā

pli: Sutta Nipāta 5.6


pli: Dhotakamāṇavapucchā


pli: “Pucchāmi taṁ bhagavā brūhi metaṁ,


pli: (iccāyasmā dhotako)


pli: Vācābhikaṅkhāmi mahesi tuyhaṁ;


pli: Tava sutvāna nigghosaṁ,


pli: Sikkhe nibbānamattano”.


pli: “Tenahātappaṁ karohi,


pli: (dhotakāti bhagavā)


pli: Idheva nipako sato;


pli: Ito sutvāna nigghosaṁ,


pli: “Passāmahaṁ devamanussaloke,


pli: Akiñcanaṁ brāhmaṇamiriyamānaṁ;


pli: Taṁ taṁ namassāmi samantacakkhu,


pli: Pamuñca maṁ sakka kathaṅkathāhi”.


pli: “Nāhaṁ sahissāmi pamocanāya,


pli: Kathaṅkathiṁ dhotaka kañci loke;


pli: Dhammañca seṭṭhaṁ abhijānamāno,


pli: Evaṁ tuvaṁ oghamimaṁ taresi”.


pli: “Anusāsa brahme karuṇāyamāno,


pli: Vivekadhammaṁ yamahaṁ vijaññaṁ;


pli: Yathāhaṁ ākāsova abyāpajjamāno,


pli: Idheva santo asito careyyaṁ”.


pli: “Kittayissāmi te santiṁ,


pli: Diṭṭhe dhamme anītihaṁ;


pli: Yaṁ viditvā sato caraṁ,


pli: Tare loke visattikaṁ”.


pli: “Tañcāhaṁ abhinandāmi,


pli: mahesi santimuttamaṁ;


pli: tare loke visattikaṁ”.


pli: “Yaṁ kiñci sampajānāsi,


pli: (dhotakāti bhagavā)


pli: Uddhaṁ adho tiriyañcāpi majjhe;


pli: Etaṁ viditvā saṅgoti loke,


pli: Bhavābhavāya mākāsi taṇhan”ti.


pli: Dhotakamāṇavapucchā pañcamī.


title_pli: Sutta Nipāta 5.7 Upasīvamāṇavapucchā

pli: Sutta Nipāta 5.7


pli: Upasīvamāṇavapucchā


pli: “Eko ahaṁ sakka mahantamoghaṁ,


pli: (iccāyasmā upasīvo)


pli: Anissito no visahāmi tārituṁ;


pli: Ārammaṇaṁ brūhi samantacakkhu,


pli: Yaṁ nissito oghamimaṁ tareyyaṁ”.


pli: “Ākiñcaññaṁ pekkhamāno satimā,


pli: (upasīvāti bhagavā)


pli: Natthīti nissāya tarassu oghaṁ;


pli: Kāme pahāya virato kathāhi,


pli: Taṇhakkhayaṁ nattamahābhipassa”.


pli: “Sabbesu kāmesu yo vītarāgo,


pli: Ākiñcaññaṁ nissito hitvā maññaṁ;


pli: Saññāvimokkhe parame vimutto,


pli: Tiṭṭhe nu so tattha anānuyāyī”.


pli: Tiṭṭheyya so tattha anānuyāyī”.


pli: “Tiṭṭhe ce so tattha anānuyāyī,


pli: Pūgampi vassānaṁ samantacakkhu;


pli: Tattheva so sītisiyā vimutto,


pli: Cavetha viññāṇaṁ tathāvidhassa”.


pli: “Accī yathā vātavegena khittā,


pli: Atthaṁ paleti na upeti saṅkhaṁ;


pli: Evaṁ munī nāmakāyā vimutto,


pli: Atthaṁ paleti na upeti saṅkhaṁ”.


pli: “Atthaṅgato so uda vā so natthi,


pli: Udāhu ve sassatiyā arogo;


pli: Taṁ me munī sādhu viyākarohi,


pli: Tathā hi te vidito esa dhammo”.


pli: “Atthaṅgatassa na pamāṇamatthi,


pli: (upasīvāti bhagavā)


pli: Yena naṁ vajjuṁ taṁ tassa natthi;


pli: Sabbesu dhammesu samohatesu,


pli: Samūhatā vādapathāpi sabbe”ti.


pli: Upasīvamāṇavapucchā chaṭṭhī.


title_pli: Sutta Nipāta 5.8 Nandamāṇavapucchā

pli: Sutta Nipāta 5.8


pli: Nandamāṇavapucchā


pli: “Santi loke munayo,


pli: (iccāyasmā nando)


pli: Janā vadanti tayidaṁ kathaṁsu;


pli: Ñāṇūpapannaṁ no muniṁ vadanti,


pli: Udāhu ve jīvitenūpapannaṁ”.


pli: “Na diṭṭhiyā na sutiyā na ñāṇena, (…)


pli: Munīdha nanda kusalā vadanti;


pli: Visenikatvā anīghā nirāsā,


pli: Caranti ye te munayoti brūmi”.


pli: “Ye kecime samaṇabrāhmaṇāse,


pli: Diṭṭhassutenāpi vadanti suddhiṁ;


pli: Sīlabbatenāpi vadanti suddhiṁ,


pli: Anekarūpena vadanti suddhiṁ.


pli: Kaccissu te bhagavā tattha yatā carantā,


pli: Atāru jātiñca jarañca mārisa;


pli: Pucchāmi taṁ bhagavā brūhi me taṁ”.


pli: (nandāti bhagavā)


pli: Anekarūpena vadanti suddhiṁ;


pli: Kiñcāpi te tattha yatā caranti,


pli: Nātariṁsu jātijaranti brūmi”.


pli: (iccāyasmā nando)


pli: Te ce muni brūsi anoghatiṇṇe,


pli: Atha ko carahi devamanussaloke;


pli: Atāri jātiñca jarañca mārisa,


pli: “Nāhaṁ sabbe samaṇabrāhmaṇāse,


pli: Jātijarāya nivutāti brūmi;


pli: Ye sīdha diṭṭhaṁ va sutaṁ mutaṁ vā,


pli: Sīlabbataṁ vāpi pahāya sabbaṁ.


pli: Anekarūpampi pahāya sabbaṁ,


pli: Taṇhaṁ pariññāya anāsavāse;


pli: Te ve narā oghatiṇṇāti brūmi”.


pli: “Etābhinandāmi vaco mahesino,


pli: Sukittitaṁ gotamanūpadhīkaṁ;


pli: Ahampi te oghatiṇṇāti brūmī”ti.


pli: Nandamāṇavapucchā sattamā.


title_pli: Sutta Nipāta 5.9 Hemakamāṇavapucchā

pli: Sutta Nipāta 5.9


pli: Hemakamāṇavapucchā


pli: “Ye me pubbe viyākaṁsu,


pli: (iccāyasmā hemako)


pli: Huraṁ gotamasāsanā;


pli: Iccāsi iti bhavissati,


pli: Sabbaṁ taṁ itihītihaṁ;


pli: Sabbaṁ taṁ takkavaḍḍhanaṁ,


pli: Nāhaṁ tattha abhiramiṁ.


pli: Tvañca me dhammamakkhāhi,


pli: taṇhānigghātanaṁ muni;


pli: Yaṁ viditvā sato caraṁ,


pli: tare loke visattikaṁ”.


pli: “Idha diṭṭhasutamutaviññātesu,


pli: Piyarūpesu hemaka;


pli: Chandarāgavinodanaṁ,


pli: Nibbānapadamaccutaṁ.


pli: Etadaññāya ye satā,


pli: Diṭṭhadhammābhinibbutā;


pli: Upasantā ca te sadā,


pli: Tiṇṇā loke visattikan”ti.


pli: Hemakamāṇavapucchā aṭṭhamā.


title_pli: Therāpadāna Buddhavagga

pli: Buddhaapadāna


pli: Namo tassa Bhagavato Arahato Sammāsambuddhassa.


pli: Tathāgataṁ jetavane vasantaṁ,


pli: Apucchi vedehamunī nataṅgo;


pli: “Sabbaññubuddhā kira nāma honti,


pli: Bhavanti te hetubhi kehi vīra”.


pli: Tadāha sabbaññuvaro mahesī,


pli: Ānandabhaddaṁ madhurassarena;


pli: “Ye pubbabuddhesu katādhikārā,


pli: Aladdhamokkhā jinasāsanesu.


pli: Teneva sambodhimukhena dhīrā,


pli: Ajjhāsayenāpi mahābalena;


pli: Paññāya tejena sutikkhapaññā,


pli: Sabbaññubhāvaṁ anupāpuṇanti.


pli: Ahampi pubbabuddhesu,


pli: buddhattamabhipatthayiṁ;


pli: Manasāyeva hutvāna,


pli: dhammarājā asaṅkhiyā.


pli: Atha buddhāpadānāni,


pli: suṇātha suddhamānasā;


pli: Tiṁsapāramisampuṇṇā,


pli: Sambodhiṁ buddhaseṭṭhānaṁ,


pli: sasaṅghe lokanāyake;


pli: Dasaṅgulī namassitvā,


pli: sirasā abhivādayiṁ.


pli: Yāvatā buddhakhettesu,


pli: ratanā vijjantisaṅkhiyā;


pli: Ākāsaṭṭhā ca bhūmaṭṭhā,


pli: manasā sabbamāhariṁ.


pli: Tattha rūpiyabhūmiyaṁ,


pli: pāsādaṁ māpayiṁ ahaṁ;


pli: Nekabhummaṁ ratanāmayaṁ,


pli: ubbiddhaṁ nabhamuggataṁ.


pli: Vicittathambhaṁ sukataṁ,


pli: suvibhattaṁ mahārahaṁ;


pli: Kanakamayasaṅghāṭaṁ,


pli: kontacchattehi maṇḍitaṁ.


pli: Paṭhamā veḷuriyā bhūmi,


pli: vimalabbhasamā subhā;


pli: Naḷinajalajākiṇṇā,


pli: varakañcanabhūmiyā.


pli: Pavāḷaṁsā pavāḷavaṇṇā,


pli: kāci lohitakā subhā;


pli: Indagopakavaṇṇābhā,


pli: bhūmi obhāsatī disā.


pli: Suvibhattā gharamukhā,


pli: niyyūhā sīhapañjarā;


pli: Caturo vedikā jālā,


pli: gandhāveḷā manoramā.


pli: Nīlā pītā lohitakā,


pli: odātā suddhakāḷakā;


pli: Kūṭāgāravarūpetā,


pli: sattaratanabhūsitā.


pli: Olokamayā padumā,


pli: vāḷavihaṅgasobhitā;


pli: Nakkhattatārakākiṇṇā,


pli: candasūrehi maṇḍitā.


pli: Hemajālena sañchannā,


pli: soṇṇakiṅkiṇikāyutā;


pli: Vātavegena kūjanti,


pli: soṇṇamālā manoramā.


pli: Mañjeṭṭhakaṁ lohitakaṁ,


pli: pītakaṁ haripiñjaraṁ;


pli: Nānāraṅgehi sampītaṁ,


pli: ussitaddhajamālinī.


pli: Na naṁ bahūnekasatā,


pli: phalikā rajatāmayā;


pli: Maṇimayā lohitaṅgā,


pli: masāragallamayā tathā;


pli: Nānāsayanavicittā,


pli: saṇhakāsikasanthatā.


pli: Kampalā dukūlā cīnā,


pli: pattuṇṇā paṇḍupāvurā;


pli: Vividhattharaṇaṁ sabbaṁ,


pli: manasā paññapesahaṁ.


pli: Tāsu tāsveva bhūmīsu,


pli: ratanakūṭalaṅkataṁ;


pli: Maṇiverocanā ukkā,


pli: dhārayantā sutiṭṭhare.


pli: Sobhanti esikā thambhā,


pli: subhā kañcanatoraṇā;


pli: Jambonadā sāramayā,


pli: atho rajatamayāpi ca.


pli: Nekā sandhī suvibhattā,


pli: kavāṭaggaḷacittitā;


pli: Ubhato puṇṇaghaṭānekā,


pli: padumuppalasaṁyutā.


pli: Atīte sabbabuddhe ca,


pli: sasaṅghe lokanāyake;


pli: Pakativaṇṇarūpena,


pli: nimminitvā sasāvake.


pli: Tena dvārena pavisitvā,


pli: sabbe buddhā sasāvakā;


pli: Sabbasoṇṇamaye pīṭhe,


pli: nisinnā ariyamaṇḍalā.


pli: Ye ca etarahi atthi,


pli: Buddhā loke anuttarā;


pli: Atīte vattamānā ca,


pli: Bhavanaṁ sabbe samāruhuṁ.


pli: Paccekabuddhenekasate,


pli: Sayambhū aparājite;


pli: Atīte vattamāne ca,


pli: Kapparukkhā bahū atthi,


pli: Ye dibbā ye ca mānusā;


pli: Sabbaṁ dussaṁ samāhantvā,


pli: Acchādemi ticīvaraṁ.


pli: Khajjaṁ bhojjaṁ sāyanīyaṁ,


pli: sampannaṁ pānabhojanaṁ;


pli: Maṇimaye subhe patte,


pli: sampūretvā adāsahaṁ.


pli: Dibbavatthasamā hutvā,


pli: maṭṭhā cīvarasaṁyutā;


pli: Madhurā sakkharā ceva,


pli: telā ca madhuphāṇitā.


pli: Tappitā paramannena,


pli: sabbe te ariyamaṇḍalā;


pli: Ratanagabbhaṁ pavisitvā,


pli: kesarīva guhāsayā.


pli: Mahārahamhi sayane,


pli: sīhaseyyamakappayuṁ;


pli: Sampajānā samuṭṭhāya,


pli: sayane pallaṅkamābhujuṁ.


pli: Gocaraṁ sabbabuddhānaṁ,


pli: jhānaratisamappitā;


pli: Aññe dhammāni desenti,


pli: aññe kīḷanti iddhiyā.


pli: Aññe abhiññā appenti,


pli: abhiññā vasibhāvitā;


pli: Vikubbanā vikubbanti,


pli: aññenekasahassiyo.


pli: Buddhāpi buddhe pucchanti,


pli: visayaṁ sabbaññumālayaṁ;


pli: Gambhīraṁ nipuṇaṁ ṭhānaṁ,


pli: paññāya vinibujjhare.


pli: Sāvakā buddhe pucchanti,


pli: buddhā pucchanti sāvake;


pli: Aññamaññañca pucchitvā,


pli: aññoññaṁ byākaronti te.


pli: Buddhā paccekabuddhā ca,


pli: sāvakā paricārakā;


pli: Evaṁ sakāya ratiyā,


pli: pāsādebhiramanti te.


pli: Chattā tiṭṭhantu ratanā,


pli: kañcanāveḷapantikā;


pli: Muttājālaparikkhittā,


pli: sabbe dhārentu matthake.


pli: Bhavantu ceḷavitānā,


pli: soṇṇatārakacittitā;


pli: Vicittamalyavitatā,


pli: Vitatā malyadāmehi,


pli: gandhadāmehi sobhitā;


pli: Dussadāmaparikiṇṇā,


pli: ratanadāmabhūsitā.


pli: Pupphābhikiṇṇā sucittā,


pli: surabhigandhabhūsitā;


pli: Gandhapañcaṅgulakatā,


pli: hemacchadanachāditā.


pli: Catuddisā pokkharañño,


pli: padumuppalasanthatā;


pli: Sovaṇṇarūpā khāyantu,


pli: padmareṇurajuggatā.


pli: Pupphantu pādapā sabbe,


pli: pāsādassa samantato;


pli: Sayañca pupphā muñcitvā,


pli: gantvā bhavanamokiruṁ.


pli: Sikhino tattha naccantu,


pli: dibbahaṁsā pakūjare;


pli: Karavīkā ca gāyantu,


pli: dijasaṅghā samantato.


pli: Bheriyo sabbā vajjantu,


pli: vīṇā sabbā rasantu tā;


pli: Sabbā saṅgīti vattantu,


pli: pāsādassa samantato.


pli: Yāvatā buddhakhettamhi,


pli: cakkavāḷe tato pare;


pli: Mahantā jotisampannā,


pli: acchinnā ratanāmayā.


pli: Tiṭṭhantu soṇṇapallaṅkā,


pli: dīparukkhā jalantu te;


pli: Bhavantu ekapajjotā,


pli: dasasahassiparamparā.


pli: Gaṇikā lāsikā ceva,


pli: naccantu accharāgaṇā;


pli: Nānāraṅgā padissantu,


pli: Dumagge pabbatagge vā,


pli: sinerugirimuddhani;


pli: Ussāpemi dhajaṁ sabbaṁ,


pli: vicittaṁ pañcavaṇṇikaṁ.


pli: Narā nāgā ca gandhabbā,


pli: sabbe devā upentu te;


pli: Namassantā pañjalikā,


pli: pāsādaṁ parivārayuṁ.


pli: Yaṁ kiñci kusalaṁ kammaṁ,


pli: kattabbaṁ kiriyaṁ mama;


pli: Kāyena vācā manasā,


pli: tidase sukataṁ kataṁ.


pli: Ye sattā saññino atthi,


pli: ye ca sattā asaññino;


pli: Kataṁ puññaphalaṁ mayhaṁ,


pli: sabbe bhāgī bhavantu te.


pli: Yesaṁ kataṁ suviditaṁ,


pli: dinnaṁ puññaphalaṁ mayā;


pli: Ye ca tattha na jānanti,


pli: devā gantvā nivedayuṁ.


pli: Sabbalokamhi ye sattā,


pli: Jīvantāhārahetukā;


pli: Manuññaṁ bhojanaṁ sabbaṁ,


pli: Labhantu mama cetasā.


pli: Manasā dānaṁ mayā dinnaṁ,


pli: manasā pasādamāvahiṁ;


pli: Pūjitā sabbasambuddhā,


pli: paccekā jinasāvakā.


pli: Tena kammena sukatena,


pli: cetanāpaṇidhīhi ca;


pli: Jahitvā mānusaṁ dehaṁ,


pli: tāvatiṁsamagacchahaṁ.


pli: Duve bhave pajānāmi,


pli: devatte atha mānuse;


pli: Aññaṁ gatiṁ na jānāmi,


pli: manasā patthanāphalaṁ.


pli: Devānaṁ adhiko homi,


pli: bhavāmi manujādhipo;


pli: Rūpalakkhaṇasampanno,


pli: paññāya asamo bhave.


pli: Bhojanaṁ vividhaṁ seṭṭhaṁ,


pli: Ratanañca anappakaṁ;


pli: Vividhāni ca vatthāni,


pli: Nabhā khippaṁ upenti maṁ.


pli: Pathabyā pabbate ceva,


pli: ākāse udake vane;


pli: Yaṁ yaṁ hatthaṁ pasāremi,


pli: dibbā bhakkhā upenti maṁ.


pli: ratanā sabbe upenti maṁ.


pli: sabbe gandhā upenti maṁ.


pli: sabbe yānā upenti maṁ.


pli: sabbe mālā upenti maṁ.


pli: alaṅkārā upenti maṁ.


pli: sabbā kaññā upenti maṁ.


pli: madhusakkharā upenti maṁ.


pli: sabbe khajjā upenti maṁ.


pli: Adhane addhikajane,


pli: yācake ca pathāvino;


pli: Dadāmihaṁ dānavaraṁ,


pli: sambodhivarapattiyā.


pli: Nādento pabbataṁ selaṁ,


pli: gajjento bahalaṁ giriṁ;


pli: Sadevakaṁ hāsayanto,


pli: buddho loke bhavāmahaṁ.


pli: Disā dasavidhā loke,


pli: yāyato natthi antakaṁ;


pli: Tasmiñca disābhāgamhi,


pli: buddhakhettā asaṅkhiyā.


pli: Pabhā pakittitā mayhaṁ,


pli: yamakā raṁsivāhanā;


pli: Etthantare raṁsijālaṁ,


pli: āloko vipulo bhave.


pli: Ettake lokadhātumhi,


pli: sabbe passantu maṁ janā;


pli: Sabbe maṁ anuvattantu,


pli: yāva brahmanivesanaṁ.


pli: Visiṭṭhamadhunādena,


pli: amatabherimāhaniṁ;


pli: Etthantare janā sabbe,


pli: suṇantu madhuraṁ giraṁ.


pli: Dhammameghena vassante,


pli: sabbe hontu anāsavā;


pli: Yettha pacchimakā sattā,


pli: sotāpannā bhavantu te.


pli: Datvā dātabbakaṁ dānaṁ,


pli: sīlaṁ pūretvā asesato;


pli: Nekkhammapāramiṁ gantvā,


pli: patto sambodhimuttamaṁ.


pli: Paṇḍite paripucchitvā,


pli: katvā vīriyamuttamaṁ;


pli: Khantiyā pāramiṁ gantvā,


pli: Katvā daḷhamadhiṭṭhānaṁ,


pli: saccapārami pūriya;


pli: Mettāya pāramiṁ gantvā,


pli: Lābhālābhe sukhe dukkhe,


pli: sammāne cāvamānane;


pli: Sabbattha samako hutvā,


pli: Kosajjaṁ bhayato disvā,


pli: vīriyañcāpi khemato;


pli: Āraddhavīriyā hotha,


pli: esā buddhānusāsanī.


pli: Vivādaṁ bhayato disvā,


pli: avivādañca khemato;


pli: Samaggā sakhilā hotha,


pli: Pamādaṁ bhayato disvā,


pli: appamādañca khemato;


pli: Bhāvethaṭṭhaṅgikaṁ maggaṁ,


pli: Samāgatā bahū buddhā,


pli: arahantā ca sabbaso;


pli: Sambuddhe arahante ca,


pli: vandamānā namassatha.


pli: Evaṁ acintiyā buddhā,


pli: buddhadhammā acintiyā;


pli: Acintiye pasannānaṁ,


pli: vipāko hoti acintiyo”.


pli: Itthaṁ sudaṁ bhagavā attano buddhacariyaṁ sambhāvayamāno buddhāpadāniyaṁ nāma dhammapariyāyaṁ abhāsitthāti.


pli: Buddhāpadānaṁ samattaṁ.


pli: Piṇḍolabhāradvājattheraapadāna


pli: “Padumuttaro nāma jino,


pli: sayambhū aggapuggalo;


pli: Purato himavantassa,


pli: cittakūṭe vasī tadā.


pli: Abhītarūpo tatthāsiṁ,


pli: migarājā catukkamo;


pli: Tassa saddaṁ suṇitvāna,


pli: vikkhambhanti bahujjanā.


pli: Suphullaṁ padumaṁ gayha,


pli: upagacchiṁ narāsabhaṁ;


pli: Vuṭṭhitassa samādhimhā,


pli: buddhassa abhiropayiṁ.


pli: Catuddisaṁ namassitvā,


pli: buddhaseṭṭhaṁ naruttamaṁ;


pli: Sakaṁ cittaṁ pasādetvā,


pli: sīhanādaṁ nadiṁ ahaṁ.


pli: Padumuttaro lokavidū,


pli: āhutīnaṁ paṭiggaho;


pli: Sakāsane nisīditvā,


pli: imā gāthā abhāsatha.


pli: Buddhassa giramaññāya,


pli: Sabbe devā samāgatā;


pli: ‘Āgato vadataṁ seṭṭho,


pli: Dhammaṁ sossāma taṁ mayaṁ’.


pli: Tesaṁ hāsaparetānaṁ,


pli: purato lokanāyako;


pli: Mama saddaṁ pakittesi,


pli: dīghadassī mahāmuni.


pli: Yenidaṁ padumaṁ dinnaṁ,


pli: sīhanādo ca nādito;


pli: Tamahaṁ kittayissāmi,


pli: suṇātha mama bhāsato.


pli: Ito aṭṭhamake kappe,


pli: cakkavattī bhavissati;


pli: Sattaratanasampanno,


pli: catudīpamhi issaro.


pli: Kārayissati issariyaṁ,


pli: mahiyā catusaṭṭhiyā;


pli: Padumo nāma nāmena,


pli: cakkavattī mahabbalo.


pli: Kappasatasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Pakāsite pāvacane,


pli: brahmabandhu bhavissati;


pli: Brahmaññā abhinikkhamma,


pli: pabbajissati tāvade.


pli: Padhānapahitatto so,


pli: upasanto nirūpadhi;


pli: Sabbāsave pariññāya,


pli: nibbāyissatināsavo.


pli: Vijane pantaseyyamhi,


pli: vāḷamigasamākule;


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā piṇḍolabhāradvājo thero imā gāthāyo abhāsitthāti.


title_pli: Therāpadāna Sudhāvagga

pli: Senāsanadāyakattheraapadāna


pli: “Siddhatthassa bhagavato,


pli: adāsiṁ paṇṇasantharaṁ;


pli: Samantā upahārañca,


pli: kusumaṁ okiriṁ ahaṁ.


pli: Pāsādevaṁ guṇaṁ rammaṁ,


pli: Anubhomi mahārahaṁ;


pli: Mahagghāni ca pupphāni,


pli: Sayanebhisavanti me.


pli: Sayanehaṁ tuvaṭṭāmi,


pli: vicitte pupphasanthate;


pli: Pupphavuṭṭhi ca sayane,


pli: abhivassati tāvade.


pli: Catunnavutito kappe,


pli: Duggatiṁ nābhijānāmi,


pli: santharassa idaṁ phalaṁ.


pli: Tiṇasantharakā nāma,


pli: sattete cakkavattino;


pli: Ito te pañcame kappe,


pli: uppajjiṁsu janādhipā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā senāsanadāyako thero imā gāthāyo abhāsitthāti.


pli: Veyyāvaccakattheraapadāna


pli: “Vipassissa bhagavato,


pli: mahāpūgagaṇo ahu;


pli: Veyyāvaccakaro āsiṁ,


pli: sabbakiccesu vāvaṭo.


pli: Deyyadhammo ca me natthi,


pli: sugatassa mahesino;


pli: Avandiṁ satthuno pāde,


pli: vippasannena cetasā.


pli: Ekanavutito kappe,


pli: veyyāvaccaṁ akāsahaṁ;


pli: Duggatiṁ nābhijānāmi,


pli: veyyāvaccassidaṁ phalaṁ.


pli: Ito ca aṭṭhame kappe,


pli: rājā āsiṁ sucintito;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā veyyāvaccako thero imā gāthāyo abhāsitthāti.


pli: Veyyāvaccakattherassāpadānaṁ navamaṁ.


pli: Buddhupaṭṭhākattheraapadāna


pli: “Vipassissa bhagavato,


pli: ahosiṁ saṅkhadhammako;


pli: Niccupaṭṭhānayuttomhi,


pli: sugatassa mahesino.


pli: Upaṭṭhānaphalaṁ passa,


pli: lokanāthassa tādino;


pli: Saṭṭhitūriyasahassāni,


pli: parivārenti maṁ sadā.


pli: Ekanavutito kappe,


pli: upaṭṭhahiṁ mahāisiṁ;


pli: Duggatiṁ nābhijānāmi,


pli: upaṭṭhānassidaṁ phalaṁ.


pli: Catuvīse ito kappe,


pli: mahānigghosanāmakā;


pli: Soḷasāsiṁsu rājāno,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā buddhupaṭṭhāko thero imā gāthāyo abhāsitthāti.


pli: Buddhupaṭṭhākattherassāpadānaṁ dasamaṁ.


pli: Sudhāvaggo dasamo.


pli: Sudhā sucinti ceḷañca,


pli: sūcī ca gandhamāliyo;


pli: Tipupphiyo madhusenā,


pli: veyyāvacco cupaṭṭhako;


pli: Samasaṭṭhi ca gāthāyo,


pli: asmiṁ vagge pakittitā.


pli: Atha vagguddānaṁ


pli: Buddhavaggo hi paṭhamo,


pli: sīhāsani subhūti ca;


pli: Kuṇḍadhāno upāli ca,


pli: bījanisakacinti ca.


pli: Nāgasamālo timiro,


pli: sudhāvaggena te dasa;


pli: Catuddasasatā gāthā,


pli: pañcapaññāsameva ca.


pli: Buddhavaggadasakaṁ.


pli: Paṭhamasatakaṁ samattaṁ.


title_pli: Therāpadāna Bhikkhadāyivagga

pli: Therāpadāna


pli: Bhikkhadāyivagga


pli: 1 Bhikkhadāyakattheraapadāna


pli: “Suvaṇṇavaṇṇaṁ sambuddhaṁ,


pli: Āhutīnaṁ paṭiggahaṁ;


pli: Pavarā abhinikkhantaṁ,


pli: Vanā nibbanamāgataṁ.


pli: Kaṭacchubhikkhaṁ pādāsiṁ,


pli: siddhatthassa mahesino;


pli: Paññāya upasantassa,


pli: mahāvīrassa tādino.


pli: Padenānupadāyantaṁ,


pli: nibbāpente mahājanaṁ;


pli: Uḷārā vitti me jātā,


pli: buddhe ādiccabandhune.


pli: Catunnavutito kappe,


pli: yaṁ dānamadadiṁ tadā;


pli: Duggatiṁ nābhijānāmi,


pli: bhikkhādānassidaṁ phalaṁ.


pli: Sattāsītimhito kappe,


pli: mahāreṇu sanāmakā;


pli: Sattaratanasampannā,


pli: sattete cakkavattino.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā bhikkhadāyako thero imā gāthāyo abhāsitthāti.


pli: Bhikkhadāyakattherassāpadānaṁ paṭhamaṁ.


pli: Therāpadāna


pli: Bhikkhadāyivagga


pli: 2 Ñāṇasaññikattheraapadāna


pli: “Suvaṇṇavaṇṇaṁ sambuddhaṁ,


pli: Nisabhājāniyaṁ yathā;


pli: Tidhāpabhinnaṁ mātaṅgaṁ,


pli: Kuñjaraṁva mahesinaṁ.


pli: Obhāsentaṁ disā sabbā,


pli: uḷurājaṁva pūritaṁ;


pli: Rathiyaṁ paṭipajjantaṁ,


pli: lokajeṭṭhaṁ apassahaṁ.


pli: Ñāṇe cittaṁ pasādetvā,


pli: paggahetvāna añjaliṁ;


pli: Pasannacitto sumano,


pli: siddhatthamabhivādayiṁ.


pli: Catunnavutito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: ñāṇasaññāyidaṁ phalaṁ.


pli: Tesattatimhito kappe,


pli: soḷasāsuṁ naruttamā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ñāṇasaññiko thero imā gāthāyo abhāsitthāti.


pli: Ñāṇasaññikattherassāpadānaṁ dutiyaṁ.


pli: Therāpadāna


pli: Bhikkhadāyivagga


pli: Uppalahatthiyattheraapadāna


pli: “Tivarāyaṁ nivāsīhaṁ,


pli: ahosiṁ māliko tadā;


pli: Addasaṁ virajaṁ buddhaṁ,


pli: siddhatthaṁ lokapūjitaṁ.


pli: Pasannacitto sumano,


pli: pupphahatthamadāsahaṁ;


pli: Yattha yatthupapajjāmi,


pli: tassa kammassa vāhasā.


pli: Anubhomi phalaṁ iṭṭhaṁ,


pli: pubbe sukatamattano;


pli: Parikkhitto sumallehi,


pli: pupphadānassidaṁ phalaṁ.


pli: Catunnavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: pupphapūjāyidaṁ phalaṁ.


pli: Catunnavutupādāya,


pli: ṭhapetvā vattamānakaṁ;


pli: Pañcarājasatā tattha,


pli: najjasamasanāmakā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā uppalahatthiyo thero imā gāthāyo abhāsitthāti.


pli: Uppalahatthiyattherassāpadānaṁ tatiyaṁ.


pli: Therāpadāna


pli: Bhikkhadāyivagga


pli: Padapūjakattheraapadāna


pli: “Siddhatthassa bhagavato,


pli: jātipupphamadāsahaṁ;


pli: Pādesu satta pupphāni,


pli: hāsenokiritāni me.


pli: Tena kammenahaṁ ajja,


pli: abhibhomi narāmare;


pli: Dhāremi antimaṁ dehaṁ,


pli: sammāsambuddhasāsane.


pli: Catunnavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: pupphapūjāyidaṁ phalaṁ.


pli: Samantagandhanāmāsuṁ,


pli: terasa cakkavattino;


pli: Ito pañcamake kappe,


pli: cāturantā janādhipā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā padapūjako thero imā gāthāyo abhāsitthāti.


pli: Padapūjakattherassāpadānaṁ catutthaṁ.


pli: Therāpadāna


pli: Bhikkhadāyivagga


pli: Muṭṭhipupphiyattheraapadāna


pli: “Sudassanoti nāmena,


pli: mālākāro ahaṁ tadā;


pli: Addasaṁ virajaṁ buddhaṁ,


pli: lokajeṭṭhaṁ narāsabhaṁ.


pli: Jātipupphaṁ gahetvāna,


pli: pūjayiṁ padumuttaraṁ;


pli: Visuddhacakkhu sumano,


pli: dibbacakkhuṁ samajjhagaṁ.


pli: Etissā pupphapūjāya,


pli: cittassa paṇidhīhi ca;


pli: Kappānaṁ satasahassaṁ,


pli: duggatiṁ nupapajjahaṁ.


pli: Soḷasāsiṁsu rājāno,


pli: devuttarasanāmakā;


pli: Chattiṁsamhi ito kappe,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā muṭṭhipupphiyo thero imā gāthāyo abhāsitthāti.


pli: Therāpadāna


pli: Bhikkhadāyivagga


pli: Udakapūjakattheraapadāna


pli: “Suvaṇṇavaṇṇaṁ sambuddhaṁ,


pli: Gacchantaṁ anilañjase;


pli: Ghatāsanaṁva jalitaṁ,


pli: Ādittaṁva hutāsanaṁ.


pli: Pāṇinā udakaṁ gayha,


pli: ākāse ukkhipiṁ ahaṁ;


pli: Sampaṭicchi mahāvīro,


pli: buddho kāruṇiko isi.


pli: Antalikkhe ṭhito satthā,


pli: padumuttaranāmako;


pli: Mama saṅkappamaññāya,


pli: imaṁ gāthaṁ abhāsatha.


pli: ‘Iminā dakadānena,


pli: pītiuppādanena ca;


pli: Kappasatasahassampi,


pli: duggatiṁ nupapajjati’.


pli: Tena kammena dvipadinda,


pli: lokajeṭṭha narāsabha;


pli: Pattomhi acalaṁ ṭhānaṁ,


pli: hitvā jayaparājayaṁ.


pli: Sahassarājanāmena,


pli: tayo te cakkavattino;


pli: Pañcasaṭṭhikappasate,


pli: cāturantā janādhipā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā udakapūjako thero imā gāthāyo abhāsitthāti.


pli: Udakapūjakattherassāpadānaṁ chaṭṭhaṁ.


pli: Therāpadāna


pli: Bhikkhadāyivagga


pli: Naḷamāliyattheraapadāna


pli: “Padumuttarabuddhassa,


pli: lokajeṭṭhassa tādino;


pli: Tiṇatthare nisinnassa,


pli: upasantassa tādino.


pli: Naḷamālaṁ gahetvāna,


pli: bandhitvā bījaniṁ ahaṁ;


pli: Buddhassa upanāmesiṁ,


pli: dvipadindassa tādino.


pli: Paṭiggahetvā sabbaññū,


pli: bījaniṁ lokanāyako;


pli: Mama saṅkappamaññāya,


pli: imaṁ gāthaṁ abhāsatha.


pli: ‘Yathā me kāyo nibbāti,


pli: pariḷāho na vijjati;


pli: Tatheva tividhaggīhi,


pli: cittaṁ tava vimuccatu’.


pli: Sabbe devā samāgacchuṁ,


pli: ye keci vananissitā;


pli: Sossāma buddhavacanaṁ,


pli: hāsayantañca dāyakaṁ.


pli: Nisinno bhagavā tattha,


pli: devasaṅghapurakkhato;


pli: Dāyakaṁ sampahaṁsento,


pli: imā gāthā abhāsatha.


pli: ‘Iminā bījanidānena,


pli: cittassa paṇidhīhi ca;


pli: Subbato nāma nāmena,


pli: cakkavattī bhavissati.


pli: Tena kammāvasesena,


pli: sukkamūlena codito;


pli: Māluto nāma nāmena,


pli: cakkavattī bhavissati’.


pli: Iminā bījanidānena,


pli: sammānavipulena ca;


pli: Kappasatasahassampi,


pli: duggatiṁ nupapajjati.


pli: Tiṁsakappasahassamhi,


pli: subbatā aṭṭhatiṁsa te;


pli: Ekūnatiṁsasahasse,


pli: aṭṭha mālutanāmakā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā naḷamāliyo thero imā gāthāyo abhāsitthāti.


pli: Naḷamāliyattherassāpadānaṁ sattamaṁ.


pli: Sattamabhāṇavāraṁ.


pli: Khadiravaniyarevatattheraapadāna


pli: “Gaṅgā bhāgīrathī nāma,


pli: himavantā pabhāvitā;


pli: Kutitthe nāviko āsiṁ,


pli: orime ca tariṁ ahaṁ.


pli: Padumuttaro nāyako,


pli: sambuddho dvipaduttamo;


pli: Vasī satasahassehi,


pli: gaṅgātīramupāgato.


pli: Bahū nāvā samānetvā,


pli: vaḍḍhakīhi susaṅkhataṁ;


pli: Nāvāya chadanaṁ katvā,


pli: paṭimāniṁ narāsabhaṁ.


pli: Āgantvāna ca sambuddho,


pli: ārūhi tañca nāvakaṁ;


pli: Vārimajjhe ṭhito satthā,


pli: imā gāthā abhāsatha.


pli: ‘Yo so tāresi sambuddhaṁ,


pli: saṅghañcāpi anāsavaṁ;


pli: Tena cittappasādena,


pli: devaloke ramissati.


pli: Nibbattissati te byamhaṁ,


pli: sukataṁ nāvasaṇṭhitaṁ;


pli: Ākāse pupphachadanaṁ,


pli: dhārayissati sabbadā.


pli: Aṭṭhapaññāsakappamhi,


pli: tārako nāma khattiyo;


pli: Cāturanto vijitāvī,


pli: cakkavattī bhavissati.


pli: Sattapaññāsakappamhi,


pli: cammako nāma khattiyo;


pli: Uggacchantova sūriyo,


pli: jotissati mahabbalo.


pli: Kappasatasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Tidasā so cavitvāna,


pli: manussattaṁ gamissati;


pli: Revato nāma nāmena,


pli: brahmabandhu bhavissati.


pli: Agārā nikkhamitvāna,


pli: sukkamūlena codito;


pli: Gotamassa bhagavato,


pli: sāsane pabbajissati.


pli: So pacchā pabbajitvāna,


pli: yuttayogo vipassako;


pli: Sabbāsave pariññāya,


pli: nibbāyissatināsavo’.


pli: Vīriyaṁ me dhuradhorayhaṁ,


pli: Yogakkhemādhivāhanaṁ;


pli: Dhāremi antimaṁ dehaṁ,


pli: Sammāsambuddhasāsane.


pli: Satasahasse kataṁ kammaṁ,


pli: phalaṁ dassesi me idha;


pli: Sumutto saravegova,


pli: kilese jhāpayī mama.


pli: Tato maṁ vananirataṁ,


pli: disvā lokantagū muni;


pli: Vanavāsibhikkhūnaggaṁ,


pli: paññapesi mahāmati.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā khadiravaniyo revato thero imā gāthāyo abhāsitthāti.


pli: Therāpadāna


pli: Bhikkhadāyivagga


pli: 8 Āsanupaṭṭhāhakattheraapadāna


pli: “Kānanaṁ vanamogayha,


pli: appasaddaṁ nirākulaṁ;


pli: Sīhāsanaṁ mayā dinnaṁ,


pli: atthadassissa tādino.


pli: Mālāhatthaṁ gahetvāna,


pli: katvā ca naṁ padakkhiṇaṁ;


pli: Satthāraṁ payirupāsitvā,


pli: pakkāmiṁ uttarāmukho.


pli: Tena kammena dvipadinda,


pli: lokajeṭṭha narāsabha;


pli: Sannibbāpemi attānaṁ,


pli: bhavā sabbe samūhatā.


pli: Aṭṭhārasakappasate,


pli: yaṁ dānamadadiṁ tadā;


pli: Duggatiṁ nābhijānāmi,


pli: sīhāsanassidaṁ phalaṁ.


pli: Ito sattakappasate,


pli: sannibbāpaka khattiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā āsanupaṭṭhāhako thero imā gāthāyo abhāsitthāti.


pli: Therāpadāna


pli: Bhikkhadāyivagga


pli: Biḷālidāyakattheraapadāna


pli: “Himavantassāvidūre,


pli: vasāmi paṇṇasanthare;


pli: Ghāsesu gedhamāpanno,


pli: seyyasīlo cahaṁ tadā.


pli: Khaṇantālu kalambāni,


pli: biḷālitakkalāni ca;


pli: Kolaṁ bhallātakaṁ billaṁ,


pli: āhatvā paṭiyāditaṁ.


pli: Padumuttaro lokavidū,


pli: āhutīnaṁ paṭiggaho;


pli: Mama saṅkappamaññāya,


pli: āgacchi mama santikaṁ.


pli: Upāgataṁ mahānāgaṁ,


pli: devadevaṁ narāsabhaṁ;


pli: Biḷāliṁ paggahetvāna,


pli: pattamhi okiriṁ ahaṁ.


pli: Paribhuñji mahāvīro,


pli: tosayanto mamaṁ tadā;


pli: Paribhuñjitvāna sabbaññū,


pli: imaṁ gāthaṁ abhāsatha.


pli: ‘Sakaṁ cittaṁ pasādetvā,


pli: biḷāliṁ me adā tuvaṁ;


pli: Kappānaṁ satasahassaṁ,


pli: duggatiṁ nupapajjasi’.


pli: Carimaṁ vattate mayhaṁ,


pli: bhavā sabbe samūhatā;


pli: Dhāremi antimaṁ dehaṁ,


pli: sammāsambuddhasāsane.


pli: Catupaññāsito kappe,


pli: sumekhaliyasavhayo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā biḷālidāyako thero imā gāthāyo abhāsitthāti.


pli: Biḷālidāyakattherassāpadānaṁ navamaṁ.


pli: Therāpadāna


pli: Bhikkhadāyivagga


pli: Reṇupūjakattheraapadāna


pli: “Suvaṇṇavaṇṇaṁ sambuddhaṁ,


pli: Sataraṁsiṁva bhāṇumaṁ;


pli: Obhāsentaṁ disā sabbā,


pli: Uḷurājaṁva pūritaṁ.


pli: Purakkhataṁ sāvakehi,


pli: sāgareheva medaniṁ;


pli: Nāgaṁ paggayha reṇūhi,


pli: vipassissābhiropayiṁ.


pli: Ekanavutito kappe,


pli: yaṁ reṇumabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Paṇṇatālīsito kappe,


pli: reṇu nāmāsi khattiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā reṇupūjako thero imā gāthāyo abhāsitthāti.


pli: Reṇupūjakattherassāpadānaṁ dasamaṁ.


pli: Bhikkhadāyivaggo ekādasamo.


pli: Tassuddānaṁ


pli: Bhikkhadāyī ñāṇasaññī,


pli: hatthiyo padapūjako;


pli: Muṭṭhipupphī udakado,


pli: naḷamāli upaṭṭhako;


pli: Biḷālidāyī reṇu ca,


pli: gāthāyo cha ca saṭṭhi ca.


title_pli: Therāpadāna Mahāparivāravagga

pli: Therāpadāna


pli: Mahāparivāravagga


pli: 1 Mahāparivārakattheraapadāna


pli: “Vipassī nāma bhagavā,


pli: lokajeṭṭho narāsabho;


pli: Aṭṭhasaṭṭhisahassehi,


pli: pāvisi bandhumaṁ tadā.


pli: Nagarā abhinikkhamma,


pli: agamaṁ dīpacetiyaṁ;


pli: Addasaṁ virajaṁ buddhaṁ,


pli: āhutīnaṁ paṭiggahaṁ.


pli: Cullāsītisahassāni,


pli: yakkhā mayhaṁ upantike;


pli: Upaṭṭhahanti sakkaccaṁ,


pli: indaṁva tidasā gaṇā.


pli: Bhavanā abhinikkhamma,


pli: dussaṁ paggayhahaṁ tadā;


pli: Sirasā abhivādesiṁ,


pli: tañcādāsiṁ mahesino.


pli: Aho buddhā aho dhammā,


pli: aho no satthu sampadā;


pli: Buddhassa ānubhāvena,


pli: vasudhāyaṁ pakampatha.


pli: Tañca acchariyaṁ disvā,


pli: abbhutaṁ lomahaṁsanaṁ;


pli: Buddhe cittaṁ pasādemi,


pli: dvipadindamhi tādine.


pli: Sohaṁ cittaṁ pasādetvā,


pli: dussaṁ datvāna satthuno;


pli: Saraṇañca upāgacchiṁ,


pli: sāmacco saparijjano.


pli: Ekanavutito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Ito pannarase kappe,


pli: soḷasāsuṁ suvāhanā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā mahāparivārako thero imā gāthāyo abhāsitthāti.


pli: Therāpadāna


pli: Mahāparivāravagga


pli: Sumaṅgalattheraapadāna


pli: “Atthadassī jinavaro,


pli: lokajeṭṭho narāsabho;


pli: Vihārā abhinikkhamma,


pli: taḷākaṁ upasaṅkami.


pli: Nhatvā pitvā ca sambuddho,


pli: uttaritvekacīvaro;


pli: Aṭṭhāsi bhagavā tattha,


pli: vilokento disodisaṁ.


pli: Bhavane upaviṭṭhohaṁ,


pli: addasaṁ lokanāyakaṁ;


pli: Haṭṭho haṭṭhena cittena,


pli: apphoṭesiṁ ahaṁ tadā.


pli: Sataraṁsiṁva jotantaṁ,


pli: pabhāsantaṁva kañcanaṁ;


pli: Naccagīte payuttohaṁ,


pli: pañcaṅgatūriyamhi ca.


pli: Yaṁ yaṁ yonupapajjāmi,


pli: devattaṁ atha mānusaṁ;


pli: Sabbe satte abhibhomi,


pli: vipulo hoti me yaso.


pli: Namo te purisājañña,


pli: namo te purisuttama;


pli: Attānaṁ tosayitvāna,


pli: pare tosesi tvaṁ muni.


pli: Pariggahe nisīditvā,


pli: hāsaṁ katvāna subbate;


pli: Upaṭṭhahitvā sambuddhaṁ,


pli: tusitaṁ upapajjahaṁ.


pli: Soḷaseto kappasate,


pli: dvinavaekacintitā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sumaṅgalo thero imā gāthāyo abhāsitthāti.


pli: Sumaṅgalattherassāpadānaṁ dutiyaṁ.


pli: Therāpadāna


pli: Mahāparivāravagga


pli: 3 Saraṇagamaniyattheraapadāna


pli: “Ubhinnaṁ devarājūnaṁ,


pli: saṅgāmo samupaṭṭhito;


pli: Ahosi samupabyūḷho,


pli: mahāghoso avattatha.


pli: Padumuttaro lokavidū,


pli: āhutīnaṁ paṭiggaho;


pli: Antalikkhe ṭhito satthā,


pli: saṁvejesi mahājanaṁ.


pli: Sabbe devā attamanā,


pli: nikkhittakavacāvudhā;


pli: Sambuddhaṁ abhivādetvā,


pli: ekaggāsiṁsu tāvade.


pli: Mayhaṁ saṅkappamaññāya,


pli: vācāsabhimudīrayi;


pli: Anukampako lokavidū,


pli: nibbāpesi mahājanaṁ.


pli: Paduṭṭhacitto manujo,


pli: ekapāṇaṁ viheṭhayaṁ;


pli: Tena cittappadosena,


pli: apāyaṁ upapajjati.


pli: Saṅgāmasīse nāgova,


pli: bahū pāṇe viheṭhayaṁ;


pli: Nibbāpetha sakaṁ cittaṁ,


pli: mā haññittho punappunaṁ.


pli: Dvinnampi yakkharājūnaṁ,


pli: senā sā vimhitā ahu;


pli: Saraṇañca upāgacchuṁ,


pli: lokajeṭṭhaṁ sutādinaṁ.


pli: Saññāpetvāna janataṁ,


pli: padamuddhari cakkhumā;


pli: Pekkhamānova devehi,


pli: pakkāmi uttarāmukho.


pli: Paṭhamaṁ saraṇaṁ gacchiṁ,


pli: dvipadindassa tādino;


pli: Kappānaṁ satasahassaṁ,


pli: duggatiṁ nupapajjahaṁ.


pli: Mahādundubhināmā ca,


pli: soḷasāsuṁ rathesabhā;


pli: Tiṁsakappasahassamhi,


pli: rājāno cakkavattino.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā saraṇagamaniyo thero imā gāthāyo abhāsitthāti.


pli: Saraṇagamaniyattherassāpadānaṁ tatiyaṁ.


pli: Therāpadāna


pli: Mahāparivāravagga


pli: Ekāsaniyattheraapadāna


pli: “Varuṇo nāma nāmena,


pli: devarājā ahaṁ tadā;


pli: Upaṭṭhahesiṁ sambuddhaṁ,


pli: sayoggabalavāhano.


pli: Nibbute lokanāthamhi,


pli: atthadassīnaruttame;


pli: Tūriyaṁ sabbamādāya,


pli: agamaṁ bodhimuttamaṁ.


pli: Vāditena ca naccena,


pli: sammatāḷasamāhito;


pli: Sammukhā viya sambuddhaṁ,


pli: upaṭṭhiṁ bodhimuttamaṁ.


pli: Upaṭṭhahitvā taṁ bodhiṁ,


pli: dharaṇīruhapādapaṁ;


pli: Pallaṅkaṁ ābhujitvāna,


pli: tattha kālaṅkato ahaṁ.


pli: Sakakammābhiraddhohaṁ,


pli: pasanno bodhimuttame;


pli: Tena cittappasādena,


pli: nimmānaṁ upapajjahaṁ.


pli: Saṭṭhitūriyasahassāni,


pli: parivārenti maṁ sadā;


pli: Manussesu ca devesu,


pli: vattamānaṁ bhavābhave.


pli: Tividhaggī nibbutā mayhaṁ,


pli: bhavā sabbe samūhatā;


pli: Dhāremi antimaṁ dehaṁ,


pli: sammāsambuddhasāsane.


pli: Subāhū nāma nāmena,


pli: catuttiṁsāsu khattiyā;


pli: Sattaratanasampannā,


pli: pañcakappasate ito.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ekāsaniyo thero imā gāthāyo abhāsitthāti.


pli: Ekāsaniyattherassāpadānaṁ catutthaṁ.


pli: Therāpadāna


pli: Mahāparivāravagga


pli: Suvaṇṇapupphiyattheraapadāna


pli: “Vipassī nāma bhagavā,


pli: lokajeṭṭho narāsabho;


pli: Nisinno janakāyassa,


pli: desesi amataṁ padaṁ.


pli: Tassāhaṁ dhammaṁ sutvāna,


pli: dvipadindassa tādino;


pli: Soṇṇapupphāni cattāri,


pli: buddhassa abhiropayiṁ.


pli: Suvaṇṇacchadanaṁ āsi,


pli: yāvatā parisā tadā;


pli: Buddhābhā ca suvaṇṇābhā,


pli: āloko vipulo ahu.


pli: Udaggacitto sumano,


pli: vedajāto katañjalī;


pli: Vittisañjanano tesaṁ,


pli: diṭṭhadhammasukhāvaho.


pli: Āyācitvāna sambuddhaṁ,


pli: vanditvāna ca subbataṁ;


pli: Pāmojjaṁ janayitvāna,


pli: sakaṁ bhavanupāgamiṁ.


pli: Bhavane upaviṭṭhohaṁ,


pli: buddhaseṭṭhaṁ anussariṁ;


pli: Tena cittappasādena,


pli: tusitaṁ upapajjahaṁ.


pli: Ekanavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Soḷasāsiṁsu rājāno,